cyanic-selkie/wikianc huggingface dataset:
কাদম্বিনী গাংগুলী
সামাজিক কাৰ্যসূচী
১৮৮৯ চনত বোম্বেত অনুষ্ঠিত কংগ্ৰেছৰ পঞ্চম অধিবেশনত নিৰ্বাচিত প্ৰথম ছগৰাকী মহিলাৰ তেওঁ অন্যতম এগৰাকী আছিল। তাৰ পিছৰ বছৰ তেওঁ কলিকতাত অনুষ্ঠিত কংগ্ৰেছৰ ষষ্ঠ অধিবেশনত ব্যক্তব্য ৰাখে। তেওঁ কংগ্ৰেছৰ প্ৰথম মহিলা বক্তা। কাদম্বিনী ১৯০৭ চনত কলকাতাত অনুষ্ঠিত মহিলা সন্মিলনৰ সদস্য আছিল। ১৯১৪ চনত তেওঁ কলকাতাত সাধাৰণ ব্ৰাহ্ম সমাজৰ অধিবেশনত সভাপতিৰ দায়িত্ব পালন কৰিছিল। কাদম্বিনীয়ে চাহ বাগিচাৰ শ্ৰমিকসকলৰ শোষণৰ বিষয়ে মাত মাতিছিল আৰু তেওঁ আৰু তেওঁৰ স্বামীয়ে আদমৰ চাহ শ্ৰমিকৰ দুৰ্দশাৰ বাবে চৰকাৰক নিন্দা কৰিছিল। কবি কামিনী ৰায়ৰ সৈতে তেওঁক ১৯২২ চনত বিহাৰ আৰু ওড়িশাৰ নাৰী শ্ৰমিকৰ অৱস্থাৰ বিষয়ে তদন্ত কৰিবলৈ চৰকাৰৰ দ্বাৰা নিযুক্তি লাভ কৰিছিল।
তথ্য উৎস
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:চিকিৎসাবিদ
বনবিবি
দক্ষিণৰায়েৰ সৈতে যুদ্ধ
কিংবদন্তি অনুসৰি বনবিবি মক্কাৰ ইব্ৰাহিম ফকিৰ (স্থানীয়ভাৱে বেৰাহিম নামেৰে জনাজাত)ৰ কন্যা। ইব্ৰাহিমৰ প্ৰথম পত্নী ফুলবিবি সন্তানহীন আছিল। তাই স্বামীক এটা চৰ্তত পুনৰ বিবাহ কৰিবলৈ অনুমতি দিলে, ইয়াৰ পিছত ইব্ৰাহিমে গুলাল বিবিক বিয়া কৰাইছিল। এই সময়ত আল্লাহে বনবিবি আৰু শ্বাহ জাংগলীক গুলালবিবিৰ সন্তান হিচাপে জন্ম ল’বলৈ নিৰ্দেশ দি স্বৰ্গৰ পৰা পৃথিৱীলৈ পঠিয়াই দিলে। যেতিয়া গুলালবিবি গৰ্ভৱতী হৈছিল তেতিয়া ইব্ৰাহিমে ফুলবিবিৰ চৰ্তত তাইক হাবিত পৰিত্যাগ কৰিছিল। এই অৰণ্যতে বনবিবি আৰু শ্বাহ জাংলিৰ জন্ম হৈছিল। আল্লাহে আকাশৰ পৰা চাৰিজন বন্দাক পঠিয়াইছিল তেওঁলোকৰ যত্ন ল’বলৈ। গুলাল বিবি শ্বাহে বনবিবিক জাংলিৰ হাতত এৰি থৈ গৈছিল। বনবিবি অৰণ্যত ডাঙৰ-দীঘল হৈয়েই আছে। সাত বছৰৰ পাছত ইব্ৰাহিমে নিজৰ ভুলটো উপলব্ধি কৰি গুলাল বিবিক সন্তান দুটাৰ সৈতে লৈ মক্কালৈ উভতি গ’ল।
এবাৰ প্ৰাৰ্থনা কৰি থাকোঁতে বনবিবি আৰু শ্বাহ জঙ্গলীয়ে দুটা যাদুকৰী টুপী লাভ কৰে। সেই টুপীটোৰেই তেওঁলোক হিন্দুস্তানৰ আঠাইশটা উপত্যকাৰ (সুন্দৰবন) দেশলৈ গৈছিল। আন এটা বিৱৰণী অনুসৰি তেওঁলোকক গেব্ৰিয়েলৰ আঠাইশজনৰ দেশলৈ অনা হৈছিল। তাত উপস্থিত হৈ শ্বাহ জঙ্গলী প্ৰাৰ্থনাত বহিল। সেই সময়ত আঠাইশখন ভাটী দেশ দানৱৰাজ দক্ষিণৰায়ৰ নিয়ন্ত্ৰণত আছিল। শ্বাহ জঙ্গলীৰ প্ৰাৰ্থনা শুনি তেওঁ বন্ধু সনাতন ৰায়ক সোধা-পোছা কৰিবলৈ পঠালে। পিছত সনাতনৰ মুখত বনবিবি আৰু শ্বাহ জঙ্গলীৰ কথা শুনি দক্ষিণৰাইয়ে তেওঁলোকক সেই অঞ্চলৰ পৰা বহিষ্কাৰ কৰাৰ সিদ্ধান্ত লয়। যুদ্ধলৈ যাওঁতে মাক নাৰায়ণীয়ে তেওঁক ৰখাই নিজেই অসুৰৰ সৈন্যবাহিনী লৈ বনবিবিৰ বিৰুদ্ধে যুদ্ধ কৰিবলৈ সমদল উলিয়াই। দীৰ্ঘদিনীয়া যুদ্ধৰ অন্তত বনবিবিয়ে নাৰায়ণীক পৰাস্ত কৰে। কিন্তু দয়া কৰি তেওঁ নাৰায়ণীক ৰাজ্যৰ আধা আৰু পুত্ৰক ঘূৰাই দিলে। তাৰ পিছত নাৰায়ণীৰ লগত বনবিবিৰ সম্পৰ্ক গঢ় লৈ উঠিল। যদিও সুন্দৰবনৰ বাসিন্দাসকলে বসতিপ্ৰধান অঞ্চলটোক বনবিবি ৰাজ্য বুলি স্বীকৃতি দিয়ে, তথাপিও তেওঁলোকে দক্ষিণৰায়ক গভীৰ জংঘলটোৰ শাসক বুলি গণ্য কৰে।
দুখৰ বিৱৰণ
বাৰিজাহাটী গাঁৱত ধনাই আৰু মনৈ নামৰ দুজন ‘মৌলি’ (মৌ-সংগ্ৰাহক) বাস কৰিছিল। তেওঁলোক দুয়োজনে ভাতৃ আছিল। ধনাইয়ে মৌ সংগ্ৰহৰ বাবে সাতখন নাওৰে অভিযান চলাবলৈ ইচ্ছা প্ৰকাশ কৰে। কিন্তু মনৈয়ে তাক বাধা দিয়ে। অৱশেষত দুখীয়া গোহালিৰ ল’ৰা দুখে মৌৰ অভিযানত নামি গ’ল। নাওখনৰ পৰা ওলোৱাৰ আগতে দুখৰ মাকে দুখক বিপদৰ সময়ত বনবিবিক মনত পেলাবলৈ ক’লে। কেন্দুখালিৰ চৰত উপস্থিত হোৱাৰ লগে লগে তেওঁলোকে দক্ষিণৰায়ক সন্মান জনাবলৈ পাহৰিছিলে। সেই গতিকে, তিনিদিন ধৰি মৌ সংগ্ৰহ কৰিবলৈ অক্ষম হৈছিল। তৃতীয় ৰাতি দক্ষিণৰায়ে সপোনত আবিৰ্ভাৱ হৈ তেওঁলোকক বলি দিবলৈ আজ্ঞা দিলে। দক্ষিণৰায়ৰ লগত কিছু বাক-বিতণ্ডা কৰাৰ পিছত লোভী ধনাইয়ে মৌ বিনিময়ত দুখক বলি দিবলৈ সন্মত হয়। তাৰ পিছত তেওঁ বৃহৎ পৰিমাণৰ মৌ সংগ্ৰহ কৰি দুখক অৰণ্যতে এৰি নিজ গাঁৱলৈ উভতি যায়।
ইফালে দক্ষিণৰায়ে বাঘৰ বেশ পিন্ধি যেতিয়া দুখেক মাৰিবলৈ যায় তেতিয়া তেওঁ বনবিবিক মনত পেলাই। দুখাৰ প্ৰাৰ্থনা শুনি বান বিবি আৰু ভায়েক জঙ্গলী আহিল। জঙ্গলীয়ে দক্ষিণ ৰায়ক পৰাস্ত কৰে। পৰাজিত দক্ষিণৰাইয়ে খান গাজী (গাজী পীৰ)ত আশ্ৰয় লয়। বনবিবি আৰু শ্বাহ জঙ্গলীয়ে দক্ষিণৰায়ক খেদি খেদি খান গাজীৰ আগত হাজিৰ হয়। অৱশেষত গাজীয়ে, দক্ষিণৰাইৰ কোনো ক্ষতি নকৰিবলৈ বনবিবিক পতিয়ন নিয়াই। বিনিময়ত গাজীয়ে দুখেক সাতটা বহুমূলীয়া কাৰ্টুলি দিলে আৰু দক্ষিণৰায়ে তেওঁক প্ৰচুৰ পৰিমাণে মৌ দিলে। বনবিবিৰ আদেশত দুখেৰ সাজ-পোছাকযোৰ কুকুৰাবোৰে লৈ তেওঁৰ গাঁৱত থৈ আহে। গাঁৱলৈ উভতি আহি দুখে বনবিবিৰ পূজা জনপ্ৰিয় কৰি তুলিলে। পিছত ধনৈৰ কন্যা চম্পাক বিয়া কৰাই দুখ গাঁৱৰ ‘চৌধুৰী’ (মুৰব্বী) হৈ পৰে।
পূজা
বনবিবিক অৰণ্যৰ দেৱী হিচাপে কল্পনা কৰা হয় আৰু ইয়াক অৰণ্যচাৰী লোকে পূজা কৰে। লোককথা অনুসৰি তেওঁ কেতিয়াবা কুকুৰা বা কেতিয়াবা বাঘৰ ৰূপ লয়। কোৱা হয় যে ভক্তবৎসলা এইগৰাকী দেৱীৰ কাৰো প্ৰতি ক্ষোভ নাই। সুন্দৰবনৰ মাছমৰীয়া, ‘বাৱালী’ (কাঠ কটা সম্প্ৰদায়) আৰু ‘মৌলে’ (মৌ-সংগ্ৰাহক)সকলে তেওঁক ৰক্ষক হিচাপে পূজা কৰে। তেওঁলোকৰ মতে বনবিবিয়ে বাঘ আৰু ভূতৰ দৰে দুষ্ট আত্মাৰ ওপৰত শাসন কৰে। সেয়ে দ হাবিলৈ গৈ খৰি,পাত, মৌ আৰু মম সংগ্ৰহ কৰিবলৈ বা মাছ ধৰিবলৈ যোৱাৰ আগতে বনবিবিক গাখীৰ আৰু খাদ্য আগবঢ়ায়। বানবিবিৰ বাৰ্ষিক পূজা প্ৰতি বছৰে মাঘ-ফাগুন মাহৰ আশে-পাশে অনুষ্ঠিত হয়। এই পূজা ব্ৰাহ্মণৰ সলনি, নিম্নবৰ্ণৰ হিন্দুৱে কৰে। বনবিবিৰ পূজাত নিৰামিষ প্ৰসাদ আগবঢ়োৱাৰ পৰম্পৰা আছে, যʼত কোনোধৰণৰ বলি দিয়া নহয়। অৱশ্যে, তেওঁৰ নামত কেতিয়াবা জীয়া কুকুৰা এৰি দিয়া হয়।
তথ্য সংগ্ৰহ
শ্ৰেণী:লোককথা
হোমোগ্ৰাফ
হোমোগ্ৰাফ (Homograph) এনে এটি শব্দ য’ত অন্য শব্দৰ দৰে একেই বৰ্ণ বা আখৰ নিহিত হৈ থাকে আৰু সেই একেটা শব্দই বেলেগ এটা অৰ্থ প্ৰকাশ কৰে। অৱশ্যে, কিছুমান অভিধানে শব্দবোৰৰ উচ্চাৰণ বেলেগ হ’ব লাগিব বুলি কয়। আনহাতে অক্সফৰ্ড ইংৰাজী অভিধানে এই শব্দবোৰ "পৃথক মূল"ৰ হ’ব লাগে বুলি কয়। ভেনচিত্ৰত, অক্সিফৰ্ড গাইড টু প্ৰেক্টিকেল লেক্সিকোগ্ৰাফীত থকা বিভিন্ন প্ৰকাৰৰ হোমোগ্ৰাফৰ তালিকা দিয়া হৈছে, যেনে ইংৰাজীত hit শব্দটোৱে ক্ৰিয়া হিচাপে strike, আৰু hit শব্দটোৱে বিশেষ্য হিচাপে blow -ক হোমোগ্ৰাফ বুজাইছে।
শব্দৰ উচ্চাৰণ পৃথক হ’লে সেই শব্দবোৰক হেটেৰোনিম বুলি কোৱা হ’ব পাৰে। একেই বৰ্ণ বা আখৰ আৰু একেই উচ্চাৰণ থকা শব্দবোৰ (অৰ্থাৎ হোমোগ্ৰাফ আৰু সমধ্বনি দুয়োটা)-ক সমানাকাৰ বুলি গণ্য কৰা হয়। অৱশ্যে, সহজ অৰ্থত "সমানাকাৰ" শব্দটো একে লিখা বা উচ্চাৰণৰ শব্দৰ সৈতে প্ৰযোজ্য হ’ব পাৰে।
মগনলাল গান্ধী
right|thumb|মগনলাল গান্ধী মগনলাল খুশলচান্দ গান্ধী (Maganlal Khushalchand Gandhi; ১৮৮৩–১৯২৮) মোহনদাস কৰমচান্দ গান্ধীৰ এজন অনুৰাগী আছিল। তেওঁ মহাত্মাৰ এজন খুৰাৱকৰ নাতি আছিল, আৰু ১৯২৮ চনৰ ২৩ এপ্ৰিলত পাটনাত টাইফইড ৰোগত তেওঁৰ মৃত্যু হয়।
মগনলাল গান্ধীক মোহনদাস গান্ধীয়ে তেওঁৰ বহুতো কামত জড়িত কৰাইছিল। মগনলালৰ মতে সত্যাগ্ৰহ শব্দটোৱে গান্ধীৰ অহিংসা পদ্ধতিৰ সংজ্ঞা দিব পাৰে। গান্ধীয়ে কৈছিল- মগনলাল সবৰমতী আশ্ৰমৰ হৃদয় আৰু আত্মা স্বৰূপ আছিল। তেওঁ ১৯০৩ চনত দক্ষিণ আফ্ৰিকাত গান্ধীক অনুসৰণ কৰিছিল। পিছে অৱশেষত তেওঁ খুৰাকৰ স্বআৰোপিত অৰ্থহীনতাকেই অনুসৰণ কৰে আৰু ফণিক্স ছেটেলমেণ্টত যোগদান কৰে।
তথ্য সংগ্ৰহ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি
চেমিনলেন দংগেল
ইষ্ট বেংগল
মণিপুৰত জন্ম গ্ৰহণ কৰা দংগেলে জে চি টি যুৱ দলত নিজৰ কেৰিয়াৰৰ পাতনি মেলে। ২০১১ চনত তেওঁ আই-লীগৰ দল ইষ্ট বেংগলত যোগদান কৰে। প্ৰথম ছিজনত দংগেলে মাত্ৰ কেইখনমান খেলতহে অৱতীৰ্ণ হয় যদিও ২০১২ চনৰ ৯ মে'ত এ এফ চি কাপত কাজমা স্প'ৰ্টিং ক্লাবৰ বিৰুদ্ধে নিজৰ প্ৰথমখন আন্তঃৰাষ্ট্ৰীয় খেলত অৱতীৰ্ণ হয়। তেওঁ প্ৰথমৰপৰা ৭২ মিনিট সময় খেলপথাৰত থাকে। খেলখনত ইষ্ট বেংগল ১-২ গ'লত পৰাস্ত হয়।
পাইলান এৰ'জ (ঋণ)
সেই বছৰৰে ২০ এপ্ৰিল তাৰিখে ছালগাওকাৰৰ বিৰুদ্ধে খেলৰ ৩৬ মিনিটত নিজৰ দ্বিতীয়টো গ'ল দিয়ে। পাইলান এৰ'জ খেলখনত ১-২ গ'লত পৰাস্ত হয়।
পুনৰ ইষ্ট বেংগললৈ
২০১৩-১৪ বৰ্ষৰ আই-লীগৰ কাৰণে দংগেল ইষ্ট বেংগল দললৈ পুনৰ ঘূৰি আহে। ঘূৰি অহি তেওঁ নিজৰ প্ৰথমখন খেল খেলে ২০১৩ চনৰ ১ নৱেম্বৰ তাৰিখে ছালগাওকাৰৰ বিৰুদ্ধে কল্যাণী ষ্টেডিয়ামত। খেলৰ ৭১তম মিনিটত পৰিৱৰ্তিত খেলুৱৈ হিচাপে খেলপথাৰত প্ৰৱেশ কৰি ৭৭তম মিনিটত এটা গ'ল দিবলৈ সক্ষম হয় যদিও ইষ্ট বেংগল ২-৩ গ'লত পৰাস্ত হয়। ২০১৪ চনৰ ২৩ মাৰ্চ তাৰিখে ৰাংদাজীদ ইউনাইটেডৰ বিৰুদ্ধে খেলৰ ৫৩তম মিনিটত পৰিৱৰ্তিত খেলুৱৈ হিচাপে প্ৰৱেশ কৰি সেই ছিজনত তেওঁৰ দ্বিতীয়টো গ'ল দিয়ে আৰু ইষ্ট বেংগল ৩-১ গ'লত জয়ী হয়।
দংগেলে ছিজনৰ শেষৰফালে দুখন খেলত দুটা গ'ল দি ইষ্ট বেংগলত নিজৰ কেৰিয়াৰ সামৰে। ১৯ এপ্ৰিল তাৰিখে পুণে দলৰ বিৰুদ্ধে খেলৰ ৭৫ মিনিটত গ'ল দি ইষ্ট বেংগলক ২-১ গ'লত জয়ী কৰায়। ২৮ এপ্ৰিল তাৰিখে ইউনাইটেড দলৰ বিৰুদ্ধে ইষ্ট বেংগল ৩-০ গ'লত জয়ী হয় য'ত শেষৰটো গ'ল দিয়ে দংগেলে।
নৰ্থ ইষ্ট ইউনাইটেড
ইণ্ডিয়ান ছুপাৰ লীগৰ বাবে তেওঁ ২০১৪ চনত জন আব্ৰাহম আৰু শ্বিলং লাজং এফ চিৰ মালিকানাধীন নৰ্থ ইষ্ট ইউনাইটেড এফ চি দলৰ লগত চুক্তিবদ্ধ হয়। ৮ নৱেম্বৰ তাৰিখে চেন্নায়িন দলৰ বিৰুদ্ধে ৩৮ মিনিটত তএওঁ আই এছ এলত নিজৰ প্ৰথমটো গ'ল দিয়ে। খেলখন ২-২ গ'লত অমীমাংসিত হৈ ৰয়।
বাহ্যিক সংযোগ
শ্ৰেণী:নৰ্থ ইষ্ট ইউনাইটেড এফ চি শ্ৰেণী:ভাৰতৰ ফুটবল খেলুৱৈ‎ শ্ৰেণী:মণিপুৰৰ ব্যক্তি
আব্দুল লতিফ মণ্ডল
শ্বহীদ আব্দুল লতিফ মণ্ডল (আবদুল লতিফ মণ্ডল; জন্ম: ১৯৪৭ - মৃত্যু: ৬ নৱেম্বৰ ১৯৭১) বাংলাদেশৰ স্বাধীনতা যুদ্ধৰ এজন সাহসী স্বাধীনতা সংগ্ৰামী। স্বাধীনতা যুদ্ধত তেওঁৰ সাহসিকতাৰ বাবে বাংলাদেশ চৰকাৰে তেওঁক বীৰ উত্তম উপাধি প্ৰদান কৰিছিল। মুক্তিযুদ্ধত তেওঁলোকৰ বীৰত্বপূৰ্ণ অৱদানৰ স্বীকৃতিস্বৰূপে প্ৰদান কৰা এইটো দ্বিতীয় সৰ্বোচ্চ উপাধি। তেওঁৰ গেজেট নম্বৰ ৪৫। যুদ্ধ আৰম্ভ হোৱাৰ আগতে তেওঁ পাকিস্তানী সেনাত আৰু যুদ্ধ আৰম্ভ হোৱাৰ পৰা বাংলাদেশ সেনাত লেন্স কৰ্পোৰেল হিচাপে কাৰ্যনিৰ্বাহ কৰিছিল।
কেৰিয়াৰ
আব্দুল লতিফে পাকিস্তানী সেনাৰ তৃতীয় ইষ্ট বেংগল ৰেজিমেণ্টত সেৱা আগবঢ়াইছিল। ই চয়দপুৰত অৱস্থিত আছিল। যেতিয়া মুক্তি যুদ্ধ আৰম্ভ হৈছিল, তেওঁ যুদ্ধত জঁপিয়াই পৰিছিল। ঘৰুৱা মাটিত প্ৰাৰম্ভিক প্ৰতিৰোধ যুদ্ধৰ পিছত তেওঁ ভাৰতলৈ গৈছিল। পিছত জেড ফোৰ্সৰ অধীনত বাহাদুৰাবাদ ঘাট, ৰাধানগৰ আৰু ছোটা খেলৰ সৈতে আন কেইবাটাও ঠাইত সাহসেৰে যুঁজ দিয়া হয়।
মুক্তিযুদ্ধত ভূমিকা
১৯৭১ চনৰ ৩ নৱেম্বৰৰ নিশা আব্দুল লতিফ আৰু অন্যান্য মুক্তি যোদ্ধাসকলে ছিলেট জিলাৰ গোৱাইন ঘাটত অস্ত্ৰ-শস্ত্ৰ কঢ়িয়াই লৈ যায়। তেওঁলোকক কেইটামান গোট (কোম্পানী) আৰু উপগোটত (প্লাটুন) বিভক্ত কৰা হৈছিল। তেওঁলোকে নিঃশব্দে পাকিস্তানী সেনাৰ স্থিতিৰ পৰা অলপ দূৰত একত্ৰিত হৈছিল। পাকিস্তানী ঘাটিৰ তিনিওফালে নদী আছিল। সেইকাৰণে আব্দুল লতিফৰ দলটো আৰামদায়ক স্থিতিত আছিল। মূল আক্ৰমণকাৰী দলটোৰ মুক্তি যোদ্ধাসকলে এটা সময়ত নদী পাৰ হ'ব লগা হৈছিল। আব্দুল লতিফ মূল আক্ৰমণত আছিল। তেওঁলোকে দ্ৰুততাৰে আনটো দলৰ ফায়াৰিং কভাৰৰ মাজেৰে নাওখনত নদী পাৰ হৈছিল। নদীৰ পাৰত পাকিস্তানীসকলৰ কেইটামান বাংকাৰ আছিল। আব্দুল লতিফৰ দলে নদী পাৰ হোৱাৰ পিছত বাংকাৰবোৰত অসংখ্য গ্ৰেনেড নিক্ষেপ কৰিছিল।
ফলস্বৰূপে, পাকিস্তানী সৈন্যসকল হতবাক হৈ পৰিছিল। কাৰণ পশ্চিমৰ পৰা এই আক্ৰমণ তেওঁলোকৰ বাবে অকল্পনীয় আছিল। তেওঁলোক ইয়াৰ বাবে একেবাৰে সাজু নাছিল। তীব্ৰ আক্ৰমণৰ ফলত শংকিত হৈ পাকিস্তানী সৈন্যসকলে নদীৰ পাৰৰ অৱস্থান এৰি লগে লগে একত্ৰিত হয়। এটা পকী গুদাম আছিল। তেওঁলোকে ৱেৰহাউচৰ চালত উঠি দ্ৰুততাৰে মেচিনগান আৰু এলএমজি স্থাপন কৰিছিল। তাৰ পিছত তেওঁলোকে প্ৰচণ্ড গুলীবৰ্ষণ আৰম্ভ কৰিছিল। ৰাতিপুৱা প্ৰায় পাঁচটা আছিল। পাকিস্তানীসকলৰ প্ৰচণ্ড গুলীচালনাক উপেক্ষা কৰি আব্দুল লতিফ আৰু তেওঁৰ সহকৰ্মীসকলে নদীৰ পাৰত উঠিছিল। তেওঁলোকে সাহসেৰে পাকিস্তানীসকলৰ বিৰুদ্ধে প্ৰতিশোধ লৈছিল। এটা সময়ত, দুঃসাহসী আব্দুল লতিফ ৱেৰহাউচৰ কাষ চাপিছিল। তেওঁ ছাদত কেইটামান গ্ৰেনেড দলিয়াইছিল। ফলস্বৰূপে, কিছুমান পাকিস্তানী সৈন্য নিহত হয়। তেতিয়াই তেওঁ পাকিস্তানী সেনাৰ দ্বাৰা শ্বহীদ হৈছিল।
ধনুষ
ধনুষ (தனுஷ்; জন্ম ২৮ জুলাই, ১৯৮৩) হৈছে ভাৰতীয় এজন তামিল চলচ্চিত্ৰ অভিনেতা, চলচ্চিত্ৰ পৰিচালক, গীতিকাৰ আৰু নেপথ্য গায়ক। এখেতৰ জন্ম হয় ১৯৮৩ চনৰ ২৮ জুলাই তামিলনাডুৰ চেন্নাইত। ২০১১ চনত, তেওঁ তামিল চলচ্চিত্ৰ 'আদুকালাম'ৰ বাবে শ্ৰেষ্ঠ অভিনেতা হিচাবে জাতীয় চলচ্চিত্ৰ পুৰস্কাৰ লাভ কৰে আৰু একে বছৰতে তেওঁৰ “হোৱাই দিছ কোলাৱেৰী ডি” শীৰ্ষক গীতটো ইউটিউবত সৰ্বাধিক দেখা ভাৰতীয় গানলৈ পৰিণত হোৱাৰ বাবে তেওঁ আন্তৰ্জাতিক মনোযোগ পায়। ২০১৪ চনত, তেওঁ দক্ষিণত দুটা ফিল্মফেয়াৰ বঁটা লাভ কৰে। ২০১৫ চনত শ্ৰেষ্ঠ শিশু চলচ্চিত্ৰ (কাকা মুত্তাই) -ৰ প্ৰযোজনাৰ বাবে তেওঁ দ্বিতীয়বাৰ জাতীয় পুৰস্কাৰ লাভ কৰে।
ব্যক্তিগত জীৱন
তামিল চলচ্চিত্ৰৰ পৰিচালক ও প্ৰযোজক কাস্তুৰি ৰাজাৰ পুত্ৰ ধনুষৰ জন্ম হয় ১৯৮২ চনৰ ২৮ জুলাইত। তেওঁ ভাতৃ, পৰিচালক সেলভাৰাঘবানৰ কাষ চপাৰ পিছত তেওঁ অভিনয়ত প্ৰৱেশ কৰিছিল।
ধনুষ ১৮ নৱেম্বৰ ২০০৪-ৰ ৰজনীকান্তৰ জ্যেষ্ঠ ছোৱালী ঐশ্বৰ্য ৰজনীকান্তৰ সৈতে বিবাহপাশত আবদ্ধ হয়। তেওঁৰ দুই সন্তান যাত্ৰা আৰু লিঙ্গা, যাৰ ২০০৬ আৰু ২০১০ চনত জন্মগ্ৰহণ কৰিছিল।
২০১৬ চনত, মেলুৰৰ এক প্ৰবীণ দম্পতী ধনুষক সিহঁতৰ পুত্ৰ সন্তান হিচাবে দাবি কৰিছিল আৰু তাৰ বাবে ৬৫ হাজাৰ টকা দাবী কৰিছিল। এই কেচটো ২০১৭ চনৰ এপ্ৰিলত মাদ্ৰাজ হাইকোৰ্টৰ মাদুৰাই শাখাৰ দ্বাৰা প্ৰমাণৰ অভাৱৰ বাবে দ্ৰুতভাৱে খাৰিজ কৰা হৈছিল।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:জীৱিত ব্যক্তি শ্ৰেণী:ভাৰতীয় অভিনেতা‎ শ্ৰেণী:ভাৰতীয় কণ্ঠশিল্পী শ্ৰেণী:কলিউড (তামিল চলচ্চিত্ৰ জগত) শ্ৰেণী:ভাৰতৰ চলচ্চিত্ৰ পৰিচালক‎ শ্ৰেণী:ফিল্মফেয়াৰ বঁটা বিজয়ী শ্ৰেণী:শ্ৰেষ্ঠ অভিনেতাৰ ৰাষ্ট্ৰীয় চলচ্চিত্ৰ বঁটা বিজয়ী
সুলক্ষণা পণ্ডিত
সুলক্ষণা প্ৰতাপ নাৰায়ণ পণ্ডিত (Sulakshana Pratap Narain Pandit; জন্ম ১৯৫৪) এগৰাকী ভাৰতীয় নেপথ্য কণ্ঠশিল্পী আৰু বলীউডৰ পূৰ্বৰ নায়িকা। সংগীত পৰিচালক জুটী যতীন-ললিত তেওঁৰ ভাতৃ। লাভ ষ্টোৰী ছবিৰে অভিনয় জগতত পদাৰ্পন কৰা অভিনেত্ৰী বিজয়তা পণ্ডিত তেওঁৰ ভনীয়েক। আনহাতে প্ৰখ্যাত শাস্ত্ৰীয় সংগীতৰ প্ৰখ্যাত কণ্ঠশিল্পী পণ্ডিত যশৰাজ সম্পৰ্কত তেওঁৰ খুৰাক। সংকল্প (১৯৭৫) ছবিৰ ‘তু হী সাগৰ হ্যায়, তু হী কিনাৰা’ গীতটোৰ বাবে তেওঁ শ্ৰেষ্ঠ মহিলা কণ্ঠশিল্পীৰ ফিল্মফেয়াৰ বঁটা লাভ কৰে।
ব্যক্তিগত জীৱন
১২ জুলাই ১৯৫৪ত ছত্তীছগঢ়ৰ ৰায়গড়ত এটা সংগীতৰ সৈতে জড়িত পৰিয়ালত সুলক্ষণাৰ জন্ম হৈছিল। তেওঁলোক হাৰিয়ানাৰ হিচাৰৰ (বৰ্তমান ফটেহাবাদ) পিলিমাণ্ডোৰী গাঁৱৰ মূল নিবাসী আছিল।শাস্ত্ৰীয় সংগীতৰ প্ৰখ্যাত কণ্ঠশিল্পী পণ্ডিত যশৰাজ আৰু ৰাজগড়ৰ প্ৰাক্তন সাংসদ তথা জনসংঘৰ নেতা বসন্ত কুমাৰ পণ্ডিত তেওঁৰ খুৰাক। তেওঁ নবছৰ বয়সৰ পৰা গীত গাবলৈ লৈছিল। ককায়েক মনধীৰ পণ্ডিত মুম্বাইত তেওঁৰ সংগী আছিল। মনধীৰে ১৯৮০ৰ দশকত মনধীৰ-যতীন নামেৰে যতীন পণ্ডিতৰ সৈতে এটা সংগীত জুটী তৈয়াৰ কৰিছিল। সুলক্ষণা শীৰ্ষস্থানীয় নেপথ্য কণ্ঠশিল্পী ৰূপে প্ৰতিষ্ঠা পোৱালৈকে তেওঁলোকে তাত মঞ্চত গীত পৰিবেশন কৰি গৈছিল। তেওঁলোকৰ বহুটো লাইভ কনচাৰ্টত মহম্মদ ৰফী আৰু কিশোৰ কুমাৰৰ দৰে কিংবদন্তিয়েও অংশ লৈছিল।
তেওঁৰ তিনিজন ভায়েক- মনধীৰ, যতীন আৰু ললিত; ভনীয়েক তিনিজনী- লতা মায়া এণ্ডাৰচন, লতা সন্ধ্যা সিং আৰু বিজয়তা পণ্ডিত। তেওঁৰ পিতৃ প্ৰতাপ নাৰায়ণ পণ্ডিত এজন শাস্ত্ৰীয় সংগীতৰ কণ্ঠশিল্পী।
সঞ্জীৱ কুমাৰে বিয়াৰ প্ৰস্তাৱ অগ্ৰাহ্য কৰাৰ পিছত তেওঁ কেতিয়াও বিয়া নকৰালে। কৰ্মজীৱনৰ পৰা অৱসৰ লোৱাৰ পিছত তেওঁ যথেষ্ঠ কঠিন সময় পাৰ কৰিবলগীয়া হৈছিল। ভনীয়েক বিজয়তা আৰু ভনী জোৱায়েক সংগীত পৰিচালক আদেশ শ্ৰীবাস্তৱে তেওঁৰ বাবে এটা ভক্তিমূলক গীতৰ এলবাম তৈয়াৰ কৰাৰ পৰিকল্পনা কৰিছিল যদিও আদেশ শ্ৰীবাস্তৱৰ অকাল মৃত্যুত সেই পৰিকল্পনা বাস্তৱায়িত নহ’ল। চাৰিটাকৈ অস্ত্ৰোপচাৰ হৈ যোৱাৰ পিছত তেওঁক ৰাজহুৱা স্থানত বেছিকৈ দেখা নগৈছিল। ২০১৭ৰ জুলাইত তেওঁ আৰ.জে. বিজয় আকেলাক তেওঁৰ অভিনয় আৰু সংগীত জীৱনক সাঙুৰি এটা দীঘলীয়া ৰেডিঅ’ সাক্ষাৎকাৰ দিছিল।
কৰ্মজীৱন
এগৰাকী অভিনেত্ৰী হিচাপে সুলক্ষণাৰ কৰ্মজীৱন ১৯৭০ দশকৰ পৰা ১৯৮০ৰ দশকৰ আৰম্ভণিলৈকে বিস্তৃত আছিল। মূল নাৰী চৰিত্ৰৰ অভিনেত্ৰী হিচাপে তেওঁ সত্তৰৰ দশকৰ প্ৰায়ভাগ শীৰ্ষস্থানীয় অভিনেতা যেনে জীতেন্দ্ৰ, সঞ্জীৱ কুমাৰ, ৰাজেশ খান্না, বিনোদ মেহৰা, শশী কাপুৰ, শত্ৰুঘ্ন সিনহাৰ আদিৰ সৈতে কাম কৰিছে। ১৯৭৫ চনৰ চাচপেঞ্চ থ্ৰিলাৰ উলঝনৰ যোগে তেওঁ অভিনয় জগতত পদাৰ্পন কৰিছিল, য’ত নায়কৰ ভূমিকাত আছিল সঞ্জীৱ কুমাৰ। পৰিণীতা উপন্যাসৰ আধাৰত অনিল গাংগুলীয়ে নিৰ্মাণ কৰা সংকোচত (১৯৭৬) তেওঁ ললিতাৰ চৰিত্ৰত অভিনয় কৰিছিল। তেওঁৰ অন্যান্য ছবিৰ ভিতৰত আছে- হেৰাফেৰী (১৯৭৬),অপনাপন (১৯৭৭),খাণ্ডান (১৯৭৯),চেহৰে পে চেহৰা (১৯৮১),ধৰম কাঁটা (১৯৮২) আৰু ৱক্ট কী দীৱাৰ (১৯৮২)। ১৯৭৮ চনত তেওঁ উত্তম কুমাৰৰ সৈতে বঙালী ছবি বন্দীত অভিনয় কৰে।
শিশু অৱস্থাতে সুলক্ষণাই ১৯৬৭ৰ ছবি তকদীৰত লতা মংগেশকাৰৰ সৈতে জনপ্ৰিয় গীত ‘সাত সমুন্দৰ পাৰ সে’ত কণ্ঠদান কৰে। নেপথ্য কণ্ঠশিল্পীৰ ৰূপত সেয়া তেওঁৰ প্ৰথম কাম। তাৰপিছত তেওঁ হেমন্ত কুমাৰ, কিশোৰ কুমাৰ আদিৰ দৰে যশস্বী সংগীত শিল্পীৰ সৈতে গীত বাণীবদ্ধ কৰে। তেওঁ হিন্দী, বঙালী, মাৰাঠী, উৰিয়া আৰু গুজৰাটী ভাষাত গীত গাইছে। ১৯৮০ চনত এইচ.এম.ভি.য়ে তেওঁৰ গজলৰ এলবাম জজবাত মুক্তি দিয়ে।
আনন্দ আৰু বেদনাৰ সন্ধানত
আনন্দ আৰু বেদনাৰ সন্ধানত(Ananda aru bedonar sondhanot) হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ সংকলন। সংকলনখনত মুঠ ৭ টা প্ৰবন্ধৰ লগত ৫ টা পৰিশিষ্ট শিতান আছে। গ্ৰন্থখনৰ পাতনি লিখিছে চন্দ্ৰপ্ৰসাদ শইকীয়াই।
সুলক্ষণা পণ্ডিত
বাহ্যিক সংযোগ
শ্ৰেণী:ভাৰতীয় মহিলা কণ্ঠশিল্পী শ্ৰেণী:হিন্দী চলচ্চিত্ৰৰ অভিনেত্ৰী শ্ৰেণী:ফিল্মফেয়াৰ বঁটা বিজয়ী শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
আনন্দ আৰু বেদনাৰ সন্ধানত
বিৱৰণ
কিতাপখনত থকা প্ৰবন্ধসমূহ হৈছে, জৰ্জ লুই বৰ্ঝেছ; এড্‌গাৰ লী মাষ্টাৰছ্; গ্যেটে আৰু চাৰ্লট ফন্‌ ষ্টেইন; গ্যেটেৰ সৰ্বশেষ প্ৰেমৰ কবিতা; হাইন্‌ৰিখ হাইনে;ডাগ্ হেমাৰশ্বল্ড;অৰ্ধ-পশু অৰ্ধ-দেৱতা আৰু পৰিশিষ্টত সংযোগ কৰিছে - 'গ্যেটে(ফাউষ্টৰ পৰা)', 'কেইটামান কবিতা', 'হাইন্‌ৰিখ হাইনে','জৰ্জ লুই বৰ্ঝেছ' আৰু 'এড্‌গাৰ লী মাষ্টাৰছ্'।অৰ্ধ-পশু অৰ্ধ-দেৱতা প্ৰবন্ধটো হৈছে যন্ত্ৰণাৰ অতি বাস্তৱবাদী কবি আৰ্থাৰ ৰিয়াঁবোৰ বিষয়ে। চন্দ্ৰপ্ৰসাদ শইকীয়াই পাতনিতে কিতাপখনত বৰ্ণিত ব্যক্তিকেইজনৰ আলোচনাক লৈ এনেদৰে মন্তব্য দিছে, “ব্যক্তি জীৱনৰ অসম্পূৰ্ণতা, যন্ত্ৰণা, হতাশাই কবি-শিল্পীৰ মহত্তৰ স্বপ্ন আৰু সৃষ্টিৰ মাজেদি শাশ্বত, চিন্ময় ৰূপ লাভ কৰিছে। জীৱনৰ এই দ্বিমুখী ৰূপটোকে লেখকে এই গ্ৰন্থত সন্নিৱিষ্ট ভাবোদ্দীপক প্ৰবন্ধ কেইটাত আঁকিবলৈ প্ৰয়াস কৰিছে।”
লেখকৰ চমু পৰিচয়
অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।
বাহ্যিক সংযোগ
হোমেন বৰগোহাঞিৰ আনন্দ আৰু বেদনাৰ সন্ধানত শ্ৰেণী:অসমীয়া গ্ৰন্থ শ্ৰেণী:প্ৰবন্ধ গ্ৰন্থ শ্ৰেণী:হোমেন বৰগোহাঞিৰ সাহিত্যৰাজি
প্ৰকৃতি
ব্যাপক অৰ্থত প্ৰকৃতি (Nature) বুলিলে প্ৰাকৃতিক, ভৌতিক বা বস্তুতাত্বিক পৃথিৱী বা বিশ্বব্ৰহ্মাণ্ডক বুজায়। "প্ৰকৃতি" শব্দই ভৌতিক পৃথিৱীত ঘটি থকা পৰিঘটনাবোৰ, লগতে জীৱনক নিৰ্দেশ কৰে। প্ৰকৃতিৰ অধ্যয়ন বিজ্ঞানৰ এটা বৃহৎ অধ্যায়। যদিও মানুহৰ কামবোৰ প্ৰাকৃতিক পৰিঘটনাৰ পৰা পৃথক বুলি ভবা হয়, তথাপি মানুহো প্ৰকৃতিৰে এটা অংগ।
প্ৰকৃতিৰ ইংৰাজী nature শব্দটো লেটিন শব্দnaturaৰ পৰা আহৰণ কৰা হৈছে, ইয়াৰ অৰ্থ হৈছে "essential qualities, innate disposition", আৰু অতীজতে ইয়াৰ আক্ষৰিক অৰ্থ আছিল "জন্ম (birth)"। Natura হৈছে গ্ৰীক শব্দ physis (φύσις)ৰ লেটিন অনুবাদ। ই প্ৰকৃততে উদ্ভিদ, প্ৰাণী আদিৰ অন্তৰ্নিহিত বৈশিষ্ট্য আৰু পৃথিৱীৰ অন্য বৈশিষ্টৰ সৈতে সম্পৰ্কীত আছিল। সামগ্ৰকভাবে প্ৰকৃতিৰ ধাৰণাটোত, ভৌতিক বিশ্বব্ৰহ্মাণ্ডক বুজায়। "ভৌতিক" শব্দৰ ক্ষেত্ৰত দেখা যায় যে ১৫ শতিকাৰ মাজভাগত ইয়াৰ সমাৰ্থক হিচাপে "প্ৰাকৃতিক" শব্দটো ব্যৱহাৰ কৰা হৈছিল।
বৰ্তমান প্ৰকৃতি শব্দ বিশেষকৈ ভূগোল আৰু বন্য জীৱন বুজাবলৈ ব্যৱহাৰ কৰা হয়। জীৱিত উদ্ভিদ আৰু প্ৰাণীৰ সাধাৰণ বৈশিষ্ট্য বুজাবলৈও প্ৰকৃতি শব্দৰ ব্যৱহাৰ কৰা হয়। কেতিয়াবা পৃথিৱীৰ কোনো বস্তুৰ স্থিতি অথবা পৰিবৰ্তন বুজাবলৈও ইয়াক ব্যৱহাৰ কৰা হয়, যেনে বতৰ, পৃথিৱীৰ ভূগোল আদি। ইয়াক প্ৰায়ে "প্ৰাকৃতিক পৰিৱেশ" বা বন্য জীৱন—বন্য প্ৰাণী, শিল, হাবি−বননি, আৰু সাধাৰণতে মানুহৰ হস্তক্ষেপ নথকা সকলো বস্তুকে বুজায়। উদাহৰণ স্বৰূপে উদ্যোগত উৎপাদিত সামগ্ৰীসমূহ আৰু মানুহৰ অৰিহনা থকা বস্তুসমূহক প্ৰকৃতিৰ অংশ হিচাপে ধৰা নহয়। পৰম্পৰাগত ধাৰণাত প্ৰাকৃতিক বস্তু আৰু কৃত্ৰিম বস্তুৰ স্পষ্ট পাৰ্থক্যৰ ব্যখ্যা দেখিবলৈ পোৱা যায়, মানুহৰ দ্বাৰা নিৰ্মিত বা উৎপাদিত বস্তু সমূহক কৃত্ৰিম বুলি গণ্য কৰা হয়। কিছুমান বিশেষ পৰিস্থিতিত প্ৰাকৃতিক শব্দটো অপ্ৰাকৃতিক বা অতিপ্ৰাকৃতিকৰ পৰা পাৰ্থক্য দেখুৱাবলৈও ব্যৱহাৰ কৰা হয়।
পৃথিৱী
পৃথিৱী হৈছে জীৱন সম্ভৱ হোৱা বৰ্তমানলৈকে জনা একমাত্ৰ গ্ৰহ, আৰু ইয়াৰ প্ৰাকৃতিক বৈশিষ্টবোৰ বহুতো বৈজ্ঞানিক অনুসন্ধানৰ গুৰুত্বপূৰ্ণ বিষয়। ই সৌৰজগতত তৃতীয় গ্ৰহ; ই আটাইতকৈ ডাঙৰ ভূত্বকীয় গ্ৰহ (terrestrial planet) আৰু ই পঞ্চম বৃহৎ গ্ৰহ। ইয়াৰ আটাইতকৈ বৈশিষ্টপূৰ্ণ জলবায়ু হৈছে ইয়াৰ দুই মেৰু অঞ্চল, দুটা তুলনামূলক ভাবে শীতোষ্ণ অঞ্চল, আৰু এটা বহল অক্ষীয় নাতিশীতোষ্ণ আৰু অৰ্ধ নাতিশীতোষ্ণ অঞ্চল। পৃথিৱী হৈছে মানুহ সহ কোটি কোটি প্ৰজাতি জীৱৰ আবাসস্থল। ৪৫৪ কোটি বছৰ আগে পৃথিৱী গঠিত হৈছিল। এক বিলিয়ন বছৰৰ ভিতৰত পৃথিৱীৰ বুকুত প্ৰাণৰ আৱিৰ্ভাব ঘটে। পৃথিৱীৰ জৈবমণ্ডল এই গ্ৰহৰ বায়ুমণ্ডল আৰু অন্যান্য অজৈৱিক অৱস্থাবোৰৰ গুৰুত্বপূৰ্ণ পৰিবৰ্তন আহিছে। ইয়াৰ ফলত এফালে যেনেকৈ বায়ুজীবী জীবজগতৰ বংশবৃদ্ধি ঘটিছে, আনফালে তেনেকৈ অ'জন স্তৰ গঠিত হৈছে। পৃথিৱীৰ চুম্বক ক্ষেত্ৰৰ লগত একেলগে এই অ'জন স্তৰে ক্ষতিকৰ সৌৰ বিকিৰণৰ গতিৰোধ কৰি গ্ৰহৰ বুকুত প্ৰাণৰ বিকাশ ঘটাৰ পথ প্ৰশস্ত কৰে। পৃথিৱীৰ প্ৰাকৃতিক সম্পদ আৰু ইয়াৰ ভূতাত্ত্বিক ইতিহাস আৰু কক্ষপথ প্ৰাণৰ অস্তিত্ব ৰক্ষাৰ সহায়ক হৈছে। মনে কৰা হৈছে, আৰু ৫০ কোটি বছৰ পৃথিৱী প্ৰাণধাৰণৰ সহায়ক অৱস্থাত থাকিব।
মহাবিশ্বৰ অন্যান্য বস্তুৰ সৈতে পৃথিৱীৰ সম্পৰ্ক বিদ্যমান। বিশেষকৈ সূৰ্য আৰু চন্দ্ৰৰ সৈতে এই গ্ৰহৰ বিশেষ সম্পৰ্ক আছে। বৰ্তমানে পৃথিৱী নিজ কক্ষপথত প্ৰায় ৩৬৫.২৬ সৌৰদিনত বা এক নক্ষত্ৰ বৰ্ষত সূৰ্যক প্ৰদক্ষিণ কৰে। পৃথিৱী নিজ অক্ষৰ ৬৬.১/২ ডিগ্ৰি কোণত হালি আছে। ইয়াৰ ফলত এক বিষুৱীয় বছৰ (৩৬৫.২৪ সৌৰদিন) সময়কালৰ ভিতৰত এই বিশ্বৰ বুকুত ঋতুপৰিবৰ্তন ঘটি থাকে। পৃথিৱীৰ একমাত্ৰ বিদিত প্ৰাকৃতিক উপগ্ৰহ হল চন্দ্ৰ। ৪.৩৫ বিলিয়ন বছৰ আগত ই পৃথিৱীক প্ৰদক্ষিণ কৰা আৰম্ভ কৰিছিল। চন্দ্ৰৰ গতিৰ ফলতেই পৃথিৱীত সামুদ্ৰিক জোৱাৰ−ভাঁটা হয় আৰু পৃথিৱীৰ কক্ষৰ ঢাল সুস্থিত থাকে। চন্দ্ৰৰ গতিয়ে ধীৰে ধীৰে পৃথিৱীৰ গতিক কমাই আনিছে। ৩.৮ বিলিয়নৰ পৰা ৪.১ বিলিয়ন বছৰৰ ভিতৰত পৰবৰ্তী মহাসংঘৰ্ষৰ সময়ত একাধিক গ্ৰহাণুৰ সৈতে পৃথিৱীৰ সংঘৰ্ষত গ্ৰহৰ উপৰিভাগৰ পৰিৱেশৰ উল্লেখযোগ্য পৰিবৰ্তন সাধিত হৈছিল।
গ্ৰহৰ খনিজ সম্পদ আৰু জৈৱ সম্পদ উভয়ই মানৱজাতিৰ জীৱনধাৰণৰ বাবে অপৰিহাৰ্য।
তথ্য সংগ্ৰহ
*
নৱতেজ সিং জোহৰ বনাম ভাৰত চৰকাৰ
নৱতেজ সিং জোহৰ আৰু অন্যান্য বনাম ভাৰত চৰকাৰ ২০১৮ চনৰ ভাৰতৰ উচ্চতম ন্যায়ালয়ৰ এক গুৰুত্বপূৰ্ণ ৰায়দান। এই ৰায় অনুসৰি সমকামী যৌন সম্পৰ্ককে ধৰি প্ৰাপ্তবয়স্কসকলৰ মাজত সকলো সন্মতিপূৰ্ণ যৌন সম্পৰ্ক অপৰাধৰ সংজ্ঞাৰ পৰা আঁতৰোৱা হয়। উচ্চতম ন্যায়ালয়ে ভাৰতীয় দণ্ডবিধি আইনৰ ধাৰা ৩৭৭ৰ সাংবিধানিক বৈধতা নিৰ্ধাৰণ কৰিবলৈ গোচৰৰ শুনানি গ্ৰহণ কৰিছিল। ভাৰতীয় দণ্ডবিধি আইনৰ ধাৰা ৩৭৭ এক ঔপনিৱেশিক যুগৰ আইন যিয়ে অন্যান্য বিষয়ৰ লগতে সমকামী কাৰ্য্যক "অপ্ৰাকৃতিক অপৰাধ" হিচাপে গণ্য কৰিছিল। যদিও আইনখনে বিপৰীত লিংগৰ দম্পতীৰ মাজত থকা সকলো গুহ্যদ্বাৰৰ যৌন সম্পৰ্ক আৰু মৌখিক যৌনসম্পৰ্কক অপৰাধ হিচাপে গণ্য কৰে, ই মুখ্যতঃ সমকামী সম্পৰ্কক প্ৰভাৱিত কৰিছিল। ২০১৮ চনৰ ৬ ছেপ্টেম্বৰত আদালতে সৰ্বসন্মতিক্ৰমে আইনখনক অসংবিধানিক বুলি ঘোষণা কৰে; যিহেতু "যিমান দূৰ লৈকে ই একে লিংগৰ প্ৰাপ্তবয়স্কসকলৰ মাজত সন্মতিপূৰ্ণ যৌন আচৰণক অপৰাধ হিচাপে গণ্য কৰে"। এই ৰায়ক ভাৰতত এলজিবিটি অধিকাৰৰ বাবে এক গুৰুত্বপূৰ্ণ সিদ্ধান্ত হিচাপে প্ৰশংসা কৰা হৈছিল। ৰায় ঘোষণা হোৱাৰ পিছত আদালতৰ বাহিৰত প্ৰচাৰকসকলে উল্লাস কৰি অপেক্ষা কৰিছিল।
নাবালকৰ সৈতে যৌন সম্পৰ্ক, ধৰ্ষণ আৰু পশুৰ সৈতে যৌন আচৰণ দৰে সন্মতিবিহীন যৌন কাৰ্যৰ সৈতে সম্পৰ্কিত ধাৰা ৩৭৭ এতিয়াও বলবৎ হৈ আছে।
পটভূমি
২০১৬ চনৰ ২৭ এপ্ৰিল তাৰিখে, পাঁচগৰাকী ব্যক্তিয়ে ভাৰতীয় দণ্ডবিধি আইনৰ ধাৰা ৩৭৭ৰ সাংবিধানিক বৈধতাক প্ৰত্যাহ্বান জনাই উচ্চতম ন্যায়ালয়ত এখন নতুন ৰিট আবেদন দাখিল কৰিছিল। আৱেদনকাৰীসকলে দাবী কৰিছিল যে তেওঁলোকে তেওঁলোকৰ আৱেদনত উত্থাপন কৰা বিষয়বোৰ ২০১৩ চনৰ 'কৌশল বনাম নাজ ফাউণ্ডেচন' গোচৰৰ অমীমাংসিত নিৰাময়মূলক আৱেদনত উত্থাপিত বিষয়বোৰৰ পৰা বিভিন্ন আৰু বৈচিত্ৰ্যপূৰ্ণ আছিল। পূৰ্বৰ গোচৰটোত উচ্চতম ন্যায়ালয়ে ধাৰা ৩৭৭ৰ সাংবিধানিক বৈধতা বজাই ৰাখিছিল। এই গোচৰক আগতে পাঁচজনীয়া বিচাৰপীঠলৈ প্ৰেৰণ কৰা হৈছিল যাতে বিবেচনাৰ বাবে নিৰাময়মূলক আৱেদন গ্ৰহণ কৰিব পাৰি নে নহয় সিদ্ধান্ত লোৱা হয়। নতুন গোচৰৰ আৱেদনকাৰীসকল আছিল নৃত্যশিল্পী নৱতেজ সিং জোহৰ, সাংবাদিক সুনীল মেহৰা, চেফ ৰিতু ডালমিয়া, হোটেল ব্যৱসায়ী অমন নাথ আৰু কেশৱ চুৰী আৰু ব্যৱসায়ী আয়েশা কাপুৰ। আবেদনকাৰীসকলে যুক্তি দিছিল যে ধাৰা ৩৭৭ৰ বাবে তেওঁলোক সকলোৱে পোনপটীয়াকৈ ক্ষুব্ধ হৈছিল আৰু ইয়াক মৌলিক অধিকাৰৰ পোনপটীয়া উলংঘন বুলি অভিযোগ কৰিছিল। তেওঁলোকৰ আৱেদনৰ বিৰোধিতাৰ নেতৃত্ব এপষ্টোলিক এলায়েন্স অৱ চাৰ্চ, উৎকল খ্ৰীষ্টান কাউন্সিল আৰু ট্ৰাষ্ট গড মিনিষ্ট্ৰিজে বহন কৰিছিল। অধিবক্তা মনোজ জৰ্জে প্ৰথম দুই পক্ষ আৰু জ্যেষ্ঠ অধিবক্তা কে এছ ৰাধাকৃষ্ণণক তৃতীয়পক্ষৰ প্ৰতিনিধিত্ব কৰিছিল। ৰাষ্ট্ৰীয় গণতান্ত্ৰিক মৰ্চাৰ চৰকাৰে এক নিৰপেক্ষ স্থিতি গ্ৰহণ কৰি সিদ্ধান্তটো "আদালতৰ জ্ঞান"ৰ ওপৰত এৰি দিছিল যেতিয়ালৈকে ই "ব্যক্তিগতভাৱে প্ৰাপ্তবয়স্কসকলৰ সন্মতিপূৰ্ণ যৌনকাৰ্য"ৰ ক্ষেত্ৰত প্ৰযোজ্য হয়।
শুনানি
২০১৬ চনৰ ২৯ জুন তাৰিখে প্ৰথমে ভাৰতৰ প্ৰাক্তন মুখ্য ন্যায়াধীশ শৰদ অৰবিন্দ ববডে আৰু ন্যায়াধীশ এ কে ভূষণৰ সন্মুখত আবেদনখন ৰখা হৈছিল। বিষয়টো ন্যায়াধীশ দীপক মিশ্ৰৰ সন্মুখত উপযুক্ত আদেশৰ বাবে ৰাখিবলৈ এটা নিৰ্দেশ দিয়া হৈছিল কিয়নো সংবিধান বিচাৰপীঠৰ সন্মুখত ইতিমধ্যে এটা নিৰাময়মূলক আৱেদন অমীমাংসিত আছিল। ২০১৮ চনৰ ৮ জানুৱাৰীত নৱতেজ সিং জোহৰ আৰু অন্যান্য বনাম ভাৰত চৰকাৰ গোচৰটো মুখ্য ন্যায়াধীশৰ বিচাৰপীঠে শুনানি ৰখাৰ বাবে তালিকাভুক্ত কৰিছিল। ই এক নিৰ্দেশ প্ৰদান কৰি কয় যে গোচৰটোৰ শুনানি সংবিধান বিচাৰপীঠে কৰিব।
বিষয়টো উচ্চতম ন্যায়ালয়ৰ পাঁচ জনীয়া সংবিধান বিচাৰপীঠে ২০১৮ চনৰ ১৭ জানুৱাৰীৰ পৰা শুনানি গ্ৰহণ কৰিছিল। ২০১৮ চনৰ ১০ জুলাইত উচ্চতম ন্যায়ালয়ে ধাৰা ৩৭৭ৰ সাংবিধানিকতাক প্ৰত্যাহ্বান জনোৱা আবেদনৰ শুনানি আৰম্ভ কৰে।  বিচাৰপীঠে ১৭ জুলাইত ইয়াৰ শুনানি সমাপ্ত কৰে আৰু ইয়াৰ ৰায় সংৰক্ষিত ৰাখে। দুয়োপক্ষক তেওঁলোকৰ দাবীৰ বাবে ২০ জুলাইৰ ভিতৰত লিখিত ভাবে দাখিল কৰিবলৈ জনায়।
ৰায়দান
২০১৮ চনৰ ৬ ছেপ্টেম্বৰ তাৰিখে ন্যায়ালয়ে ইয়াৰ সৰ্বসন্মত ৰায় প্ৰদান কৰে আৰু প্ৰাপ্তবয়স্কসকলৰ মাজত সন্মতিপূৰ্ণ যৌন কাৰ্য্য সম্পৰ্কীয় আইনৰ কিছু অংশ অসাংবিধানিক ঘোষণা কৰে। এই ৰায়ে পূৰ্বৰ সুৰেশ কুমাৰ কৌশল বনাম নাজ ফাউণ্ডেচনৰ ২০১৩ চনৰ ৰায়ক প্ৰত্যাহাৰ কৰে য'ত আদালতে আইনখন বজাই ৰাখিছিল। অৱশ্যে, নাবালকৰ সৈতে যৌন সম্পৰ্ক, সন্মতিবিহীন যৌন কাৰ্য্য আৰু পশুৰ সৈতে যৌন আচৰণ সম্পৰ্কীয় ধাৰা ৩৭৭ৰ অন্যান্য অংশ বলবৎ হৈ থাকিব।
ন্যায়ালয়ে লক্ষ্য কৰিছিল যে সন্মতিপ্ৰাপ্ত প্ৰাপ্তবয়স্কসকলৰ মাজত যৌন কাৰ্য্যৰ অপৰাধকৰণে ভাৰতৰ সংবিধানৰ দ্বাৰা নিশ্চিত সমতাৰ অধিকাৰ উলংঘা কৰিছে। ৰায়দান কৰি থাকোঁতে, ভাৰতৰ তদানীন্তন মুখ্য ন্যায়াধীশ দীপক মিশ্ৰই ঘোষণা কৰিছিল যে আদালতে "শাৰীৰিক সহবাসক অপৰাধ" কৰাটো "অযুক্তিকৰ, স্বেচ্ছাচাৰী আৰু স্পষ্টভাৱে অসাংবিধানিক।" ন্যায়ালয়ে ৰায় দিয়ে যে ভাৰতৰ এলজিবিটি লোকসকল ভাৰতৰ সংবিধানৰ দ্বাৰা সুৰক্ষিত স্বাধীনতাকে ধৰি সকলো সাংবিধানিক অধিকাৰৰ অধিকাৰী। ইয়াত কোৱা হৈছিল যে "কাক সঙ্গী কৰিব লাগে, যৌন ঘনিষ্ঠতাত পৰিপূৰ্ণতা বিচাৰি উলিওৱাৰ সামৰ্থ্য আৰু বৈষম্যমূলক আচৰণৰ সন্মুখীন নোহোৱাৰ অধিকাৰ যৌন অভিমুখীতাৰ সাংবিধানিক সুৰক্ষাৰ অন্তৰ্নিহিত।" [মাননীয় ন্যায়াধীশ ইন্দু মলহোত্ৰাই কয়, -"তেওঁলোকে শতিকাজুৰি সন্মুখীন হোৱা গ্লানি আৰু বৰ্জনৰ বাবে প্ৰতিকাৰ প্ৰদান কৰাত পলম হোৱাৰ বাবে ইতিহাসে এই সম্প্ৰদায়ৰ সদস্য সকল আৰু তেওঁলোকৰ পৰিয়ালৰ ওচৰত ক্ষমা বিচৰা উচিত। এই সম্প্ৰদায়ৰ সদস্যসকলে প্ৰতিশোধ আৰু অত্যাচাৰৰ ভয়ত পৰিপূৰ্ণ জীৱন যাপন কৰিবলৈ বাধ্য হৈছিল। সমকামিতা এক সম্পূৰ্ণ স্বাভাৱিক অৱস্থা, মানৱ যৌনতাৰ এক পৰিসৰৰ অংশ বুলি স্বীকাৰ কৰাৰ বাবে ই সংখ্যাগৰিষ্ঠৰ অজ্ঞতাৰ বাবে আছিল।" এই ৰায়ত এইটোও উল্লেখ কৰা হৈছিল যে এলজিবিটি সম্প্ৰদায় আইনৰ অধীনত সমান নাগৰিকত্ব আৰু সুৰক্ষাৰ অধিকাৰী, কোনো বৈষম্য নোহোৱাকৈ।
জনমত আৰু নিৰ্দিষ্ট প্ৰতিক্ৰিয়া
ভাৰত চৰকাৰে শুনানিৰ পৰা বিৰত থাকিবলৈ সিদ্ধান্ত লৈছিল আৰু বিষয়টো "ন্যায়ালয়লৰ জ্ঞান"ৰ ওপৰত এৰি দিছিল।
ৰাজনৈতিক দল আৰু সংগঠন
ৰাষ্ট্ৰীয় গণতান্ত্ৰিক মিত্ৰজোঁটৰ সৰ্ববৃহৎ সংগঠক দল ভাৰতীয় জনতা পাৰ্টি আৰু কিছুমান দলে আনুষ্ঠানিকভাৱে ৰায়টোৰ বিষয়ে নীৰৱ হৈ আছিল। বিজেপিৰ মুখপাত্ৰ জি ভি এল নৰসিংহ ৰাওকে ধৰি দলৰ কেইবাজনো সদস্যই এই বিষয়ত তেওঁলোকৰ ব্যক্তিগত মতামত প্ৰকাশ কৰিছিল। তেওঁ কৈছিল যে বিষয়টোৰ ওপৰত যিকোনো সিদ্ধান্ত "সমগ্ৰ বিশ্বত সমকামী অধিকাৰৰ ওপৰত ন্যায়বিহীন উন্নয়নৰ সৈতে সংগতি ৰাখি লোৱা" আদৰণি জনোৱা হ'ব। আনফালে বিজেপিৰ ৰাজ্যসভাৰ সাংসদ সুব্ৰমনিয়াম স্বামীয়ে এই সিদ্ধান্তক আক্ৰমণ কৰি প্ৰশ্ন কৰে যে ন্যায়ালয়ে ব্যক্তিগত স্বাধীনতাৰ নামত জন্তুৰ সৈতে যৌন সম্ভোগ বৈধ কৰিব নেকি। তেওঁৰ অভিমত আছিল যে সিদ্ধান্তটো বাতিল কৰিব পাৰি যদি ইয়াৰ ফলত পেডোফিলিয়া, সমকামী বাৰ, এইচ.আই.ভি. ৰোগবৃদ্ধি আদিকে ধৰি অতিৰিক্ত সমস্যাৰ সৃষ্টি হয়।" ভাৰতৰ প্ৰধানমন্ত্ৰী নৰেন্দ্ৰ মোদীৰ অন্যান্য সামাজিক-ৰাজনৈতিক বিষয়ৰ তুলনাত এলজিবিটি অধিকাৰৰ বিষয়ে তুলনামূলকভাৱে কম অভিমত আগবঢ়োৱা অভিলেখ আছে আৰু তেওঁ এই সন্দৰ্ভত কোনো মন্তব্য দিবলৈ অস্বীকাৰ কৰে।
সোঁপন্থী সংগঠন ৰাষ্ট্ৰীয় স্বয়ংসেৱক সংঘই ন্যায়ালয়ৰ ৰায়ৰ সৈতে ইয়াৰ সন্মতি প্ৰকাশ কৰিছিল কিয়নো ই সমকামিতাক অপৰাধ বুলি বিশ্বাস নকৰে কিন্তু অভিমুখীতাক "অপ্ৰাকৃতিক" বুলি কয়। ২০১৮ চনৰ জানুৱাৰী মাহত বিজেপিৰ মিত্ৰজোঁটৰ অংশীদাৰ শিৱসেনাই আইনীকৰণক সমৰ্থন জনাইছিল। শিৱসেনাৰ সদস্য আৰু মুম্বাই দক্ষিণৰ পৰা লোকসভাৰ সাংসদ অৰবিন্দ সাৱন্ত গণপতে কৈছিল, "তেওঁলোকৰ বিচৰা ধৰণে জীয়াই থকাৰ অধিকাৰ আছে। আমি ইয়াৰ ওপৰত কি ক'ব পাৰোঁ।"
ভাৰতৰ সৰ্ববৃহৎ বিৰোধী দল ইউনাইটেড প্ৰগ্ৰেছিভ এলায়েন্সৰ ভাৰতীয় জাতীয় কংগ্ৰেছে এই ৰায়দানক আদৰণি জনাই এক বিবৃতি জাৰি কৰিছিল। সংগঠনটোৱে মন্তব্য কৰিছিল যে এই ৰায়ে "অধিক সমতাযুক্ত আৰু সামগ্ৰিক সমাজৰ আৰম্ভণি" আনিব লাগে। এয়া ২০০৯ চনত একেটা ক্ষেত্ৰতে ইয়াৰ পূৰ্বৰ আপত্তিৰ বিপৰীত আছিল। নাজ ফাউণ্ডেচনৰ গোচৰৰ সময়ত কংগ্ৰেছৰ চৰকাৰে সমকামী যৌনসম্পৰ্ক 'অনৈতিক' আৰু ইয়াক অপৰাধীকৰণ নাকচ কৰিব নোৱাৰি বুলি নিজৰ পক্ষ ৰাখিছিল।
বিদেশী প্ৰতিক্ৰিয়া
বেচৰকাৰী সংগঠনসমূহৰ ভিতৰত হিউমেন ৰাইটচ ৱাচ গোটে এই ৰায়ক আদৰণি জনাইছিল। ইয়াৰ দক্ষিণ এছিয়াৰ সঞ্চালকে এই ৰায়টোক "যথেষ্ট গুৰুত্বপূৰ্ণ" বুলি কৈছিল। এমনেষ্টি ইণ্টাৰনেচনেলেও এই সিদ্ধান্তৰ প্ৰশংসা কৰিছিল। ৰাষ্ট্ৰসংঘয়ে এই ৰায়ক আদৰণি জনাইছিল আৰু আশা কৰিছিল যে এলজিবিটিআই ব্যক্তিসকলৰ মৌলিক অধিকাৰৰ সম্পূৰ্ণ পৰিসৰ নিশ্চিত কৰাৰ দিশত ই প্ৰথম পদক্ষেপ হ'ব।
চিংগাপুৰৰ ৰাষ্ট্ৰীয় আইন অনুষদৰ ডিন চাইমন চেষ্টাৰমেনে এটা ফেচবুক পোষ্টত ভাৰতক এই ৰায়ৰ বাবে অভিনন্দন জনাইছিল। চেষ্টাৰমেনৰ পোষ্টৰ উত্তৰত ছিংগাপুৰৰ কূটনীতিবিদ টমি কোহে ফেচবুকত লিখিছিল যে ছিংগাপুৰৰ এলজিবিটি কৰ্মীসকলে দণ্ডবিধিৰ ৩৭৭ এ ধাৰা সলনি কৰাৰ সুযোগ লোৱা উচিত। পিছত ১০ ছেপ্টেম্বৰত ডিস্ক জকি আৰু প্ৰযোজক জনছন অং মিঙে ধাৰা ৩৭৭এৰ বিৰুদ্ধে আদালতত গোচৰ ৰুজু কৰিছিল। অৱশ্যে আইন আৰু গৃহ পৰিক্ৰমা মন্ত্ৰী কে. চানমুগামে কৈছিল যে "এই বিষয়টো সামাজিক মূল্যবোধৰ সৈতে অধিক সম্পৰ্কিত - গতিকে আপুনি সংখ্যাগৰিষ্ঠতাৰ ওপৰত দৃষ্টিভংগী আৰোপ কৰিব পাৰিবনে যেতিয়া ই সামাজিক মূল্যবোধৰ সৈতে ইমান নিবিড়ভাৱে সম্পৰ্কিত?"
বাহ্যিক সংযোগ
শ্ৰেণী:এলজিবিটি
ধাতু আৰু অধাতু
মৌলসমূহক সাধাৰণতে প্ৰধানকৈ দুটা ভাগত ভাগ কৰা হৈছে-
১) ধাতু (উদাহৰণ- লো,কপাৰ,সোন,ৰূপ ইত্যাদি) আৰু
২) অধাতু (উদাহৰণ- হাইড্ৰজেন,অক্সিজেন, কাৰ্বন,ক্ল’ৰিন,নাইট্ৰজেন ইত্যাদি)
(কেইটামান মৌলই ধাতু আৰু অধাতু দুয়োটাৰে ধৰ্ম দেখুৱায়। ইহঁতক ধাতুকল্প বোলা হয়।)
ধাতু আৰু অধাতুক সিহঁতৰ ধৰ্মৰ সহায়ত চিনাক্ত কৰা হয় - ভৌতিক আৰু ৰাসায়নিক ধৰ্ম।অৱশ্যে, ৰাসায়নিক ধৰ্মৰ দ্বাৰাহে সম্পূৰ্ণভাৱে নিশ্চিত হৱ পাৰি; ধাতু নে অধাতু।
i) সাধাৰণ উষ্ণতাত গোটা অৱস্থাত থাকে।
সাধাৰণ উষ্ণতাত জুলীয়া অৱস্থাত থাকে।
ii) বিদ‍্যুত আৰু তাপৰ সুপৰিবাহী।
iii) ঘাতসহনীয় (কোবাই চেপেটা পাতলৈ ৰূপান্তৰিত কৰিব পাৰি।)
iv) নমনীয় (টানি দীঘল তাঁৰলৈ ৰূপান্তৰিত কৰিব পাৰি।)
v) সনাদী গুণযুক্ত (কোবালে ৰিঙৰিঙীয়া শব্দৰ সৃষ্টি হয়।)
অধাতুৰ ভৌতিক ধৰ্ম:
i) সাধাৰণ উষ্ণতাত গোটা, জুলীয়া, গেছীয় অৱস্থাত থাকে।
গোটা: কাৰ্বন, জুলীয়া:ব্ৰমিণ
গেছীয়: অক্সিজেন, হাইড্ৰজেন
ii) তাপ আৰু বিদ‍্যুতৰ অপৰিবাহী।
ব‍্যতিক্ৰম: গ্ৰেফাইট (কাৰ্বন) অধাতু যদিও বিদ‍্যুতৰ সুপৰিবাহী।(কাঠপেঞ্চিলৰ ভিতৰৰ পদাৰ্থ বিধ)
iii) ঘাতসহনীয়,নমনীয় গুণ নাথাকে আৰু গোটা অধাতুৰ কঠিনতা নগন্য।
ব‍্যতিক্ৰম: হীৰা অধাতু হ’লেও (কাৰ্বনৰ অৱৰূপ) আটাইতকৈ কঠিন।
iv) চিকমিকনি নাথাকে।
ব‍্যতিক্ৰম:গোটা আয়’দিন।
ভৌতিক ধৰ্ম পৰ্যবেক্ষণৰ জৰিয়তে অতি সহজে পৰীক্ষাগাৰৰ সুবিধা নোলোৱাকৈ ধাতু,অধাতু চিনাক্ত কৰিব পাৰি যদিও আমি সম্পূৰ্ণ ভাৱে নিশ্চিত হ’ৱ নোৱাৰি। উজ্জ্বল মাত্ৰেই সোণ নহয়!!
সেয়ে,ধাতু আৰু অধাতুৰ ৰাসায়নিক ধৰ্মৰ পাৰ্থক্যৰ দ্বাৰাহে ধাতু-অধাতু সম্পৰ্কে নিশ্চিত (confirm) হ'ব পৰা যায়।
ধাতুৰ ৰাসায়নিক ধৰ্ম:
১) অক্সিজেনৰ সৈতে বিক্ৰিয়া:
প্ৰায়বোৰ ধাতুই অক্সিজেনৰ সৈতে বিক্ৰিয়া কৰি ধাতৱ অক্সাইড উৎপন্ন কৰে।
উদাহৰণস্বৰূপে,মেগনেছিয়াম ধাতুই অক্সিজেনৰ লগত বিক্ৰিয়া কৰি মেগনেছিয়াম অক্সাইড উৎপন্ন কৰে।
২) এছিডৰ লগত বিক্ৰিয়া:
সাধাৰণতে, ধাতুই এছিডৰ লগত বিক্ৰিয়া কৰি ধাতৱ লৱণ আৰু হাইড্ৰজেন গেছ উৎপন্ন কৰে।
উদাহৰণস্বৰূপে,
মেগনেছিয়ামে হাইড্ৰ’ক্লৰিক এছিডৰ লগত বিক্ৰিয়া কৰি মেগনেছিয়াম ক্লৰাইড আৰু হাইড্ৰজেন গেছ উৎপন্ন কৰে।
(ইয়াত মেগনেছিয়াম ক্লৰাইড এবিধ লৱণ)
প্ৰশ্ন (১) ধাতুই এছিডৰ লগত বিক্ৰিয়া কৰিলে সাধাৰণতে কোনটো গেছ উৎপন্ন হয়?
প্ৰশ্ন (২) মেগনেছিয়ামে হাইড্ৰ’ক্লৰিক এছিডৰ লগত বিক্ৰিয়া কৰিলে কি উৎপন্ন হয়?সন্তুলিত ৰাসায়নিক সমীকৰণ লিখা।
৩) পানীৰ লগত বিক্ৰিয়া:
ধাতুই পানীৰ লগত বিক্ৰিয়া কৰি ধাতুৰ অক্সাইড আৰু হাইড্ৰজেন উৎপন্ন কৰে। অৱশ্যে পানীত দ্ৰৱনীয় অক্সাইড হ’লে অন্তিম বিক্ৰিয়াজাত পদাৰ্থ হিচাপে ধাতুৰ হাইড্ৰ’ক্সাইড আৰু হাইড্ৰ’জেন উৎপন্ন হয়।
ছডিয়ামে পানীৰ লগত অতি প্ৰবলভাৱে বিক্ৰিয়া কৰি ছডিয়াম হাইড্ৰক্সাইড আৰু পানী উৎপন্ন কৰে।
বিক্ৰিয়াটো ইমানেই তাপবৰ্জী যে উৎপন্ন হাইড্ৰজেন গেছ নিমিষতে জ্বলি উঠে, ছডিয়াম ধাতুক জলীয় বাষ্প(পানী)ৰ সংস্পৰ্শত আহিব নোৱাৰাকৈ ৰাখিব লাগে।তাৰবাবে, কেৰাছিন তেলত ডুবাই ৰাখিব লাগে।
অৱশ্যে, আইৰণে ঠাণ্ডা পানীৰ লগত বিক্ৰিয়া নকৰে।উতলা পানীৰ বাষ্পৰ লগত বিক্ৰিয়া কৰি আইৰণে ফেৰছ’ফেৰিক অক্সাইড উৎপন্ন আৰু হাইড্ৰজেন উৎপন্ন কৰে।
কেলছিয়ামে পানীৰ লগত বিক্ৰিয়া কৰিলে কেলছিয়াম হাইড্ৰ’ক্সাইড আৰু হাইড্ৰজেন উৎপন্ন হয়।বিক্ৰিয়াত উৎপন্ন হোৱা তাপ হাইড্ৰজেন গেছ জ্বলিবৰ বাবে যথেষ্ট নহয়,হাইড্ৰজেন গেছ কেলছিয়াম ৰ পৃষ্ঠত লাগি ধৰা বাবে কেলছিয়াম ধাতু পানীত উপঙিব ধৰে।
সোন,ৰূপ,কপাৰ, লেড ধাতুই পানীৰ লগত বিক্ৰিয়া নকৰে।
৪) ধাতুৰ অন্য ধাতুৰ লৱনৰ দ্ৰৱনৰ লগত বিক্ৰিয়া: ধাতু এটাই তাতকৈ কম সক্ৰিয় ধাতুৰ লৱনৰ দ্ৰৱনৰ পৰা কম সক্ৰিয় ধাতুটোক অপসৰণ কৰে।এনে বিক্ৰিয়া ক অপসৰণ বিক্ৰিয়া বোলে।
উদাহৰণস্বৰূপে, আইৰণে কপাৰ ছালফেটৰ পৰা কপাৰক অপসাৰণ কৰি আইৰণ ছালফেট উৎপন্ন কৰে। আইৰণ কপাৰতকৈ অধিক সক্ৰিয় বাবে কপাৰ ছালফেটৰ দ্ৰৱনৰ পৰা কপাৰক অপসাৰণ কৰিব পাৰে।এই বিক্ৰিয়া ত কপাৰ ছালফেট দ্ৰৱৰ নীলা বৰণ নাইকিয়া হয়।
৫) ধাতুৰ অধাতুৰ লগত বিক্ৰিয়া আৰু আয়নীয় যৌগৰ সৃষ্টি:
ধাতুই অধাতুৰ লগত বিক্ৰিয়া কৰিলে ধাতুৰ পৰমাণুই ইলেকট্ৰন ত‍্যাগ কৰে আৰু সেই অধাতুৰ পৰমাণুই গ্ৰহণ কৰে।
ধাতুৰ পৰমাণুই ইলেকট্ৰন ত‍্যাগ কৰি ধনাত্মক আধানযুক্ত আয়ণ বা কেটায়ণ সৃষ্টি কৰে।ঠিক তেনেদৰে অধাতুৰ পৰমাণুই ইলেক্ট্ৰন গ্ৰহণ কৰি ঋণাত্মক আধানযুক্ত আয়ণ বা এনায়ণ গঠন কৰে। সৃষ্টি হোৱা বিপৰীত ধৰ্মী আয়ণ দুয়োটাই বিদ‍্যুত স্থিতীয় আকৰ্ষণীয় বলৰ দ্বাৰা লগহৈ যৌগ গঠন কৰে।এনে যৌগক আয়ণীয় যৌগ বোলা হয় কাৰণ এনে যৌগ বিপৰতধৰ্মী আয়ণৰ দ্বাৰা গঠিত হয়।
উদাহৰণস্বৰূপে,ছডিয়াম আৰু ক্লৰিণৰ বিক্ৰিয়াত ছডিয়াম পৰমাণুই এটা ইলেক্ট্ৰন ত‍্যাগ কৰি ছডিয়াম আয়ণ(কেটায়ণ) উৎপন্ন কৰে।আনহাতে, ক্লৰিণ পৰমাণুই ছডিয়াম পৰমাণুই ত‍্যাগ কৰা ইলেক্ট্ৰনটো গ্ৰহণ কৰি ক্ল’ৰাইড আয়ণ(এনায়ণ) সৃষ্টি কৰে।সৃষ্টি হোৱা ছডিয়াম আয়ণ(কেটায়ণ )আৰু ক্ল’ৰাইড আয়ণ(এনায়ণ) বিপৰীত ধৰ্মী আয়ণ হোৱা বাবে দুয়োটাৰে মাজত তীব্ৰ বিদ‍্যুত স্থিতীয় আকৰ্ষণ বলে ক্ৰিয়া কৰে।এইবলৰ ফলতেই দুয়োটা আয়ণ লগহৈ ছডিয়াম ক্ল’ৰাইড(NaCl) নামৰ আয়ণীয় যৌগবিধ সৃষ্টি কৰে।
ভেদাই লতা
ভেদাই লতা, পাদুৰী লতা বা পাদ্ৰী লেৱা (বৈজ্ঞানিক নাম: Paederia foetida; কাছাৰ: মুকুন্দ লতা; গাৰো: পাছুম; কছাৰী: চা-খি-ফু; কুকি: ৱেই-নাম-ব্ৰাং; খাচিয়া: মেই-ইন্-টু ) এবিধ গুল্মজাতীয় উদ্ভিদ। ইংৰাজীত এই লতাক ভিন্ন নাম যেনে 'skunkvine', 'stinkvine', বা 'Chinese fever vine' বুলি জনা যায়।
বিস্তৃতি
পাদুৰী লতা ক্ৰান্তীয় এছিয়াৰ থলুৱা উদ্ভিদ কিন্তু বৰ্তমান পলনেছিয়া, মেলানেছিয়া আৰু উত্তৰ আমেৰিকাতো পোৱা গৈছে। এছিয়াৰ বাংলাদেশ, ভূটান, কম্বোডিয়া, টাইৱান, চীন, ভাৰত, ইণ্ডোনেছিয়া, জাপান, লাওছ, মালয়েছিয়া, নেপাল, ম্যানমাৰ, ফিলিপিনছ, ছিংগাপুৰ, দক্ষিণ কোৰিয়া, থাইলেণ্ড আৰু ভিয়েটনামত এই লতাবিধ পোৱা যায়।
বিৱৰণ
পাদুৰী লতাৰ মূল লতাডালে গছৰ ওপৰলৈ আৰোহণ কৰোঁতে ঘড়ীৰ কাঁটাৰ বিপৰীতমুখী পথ অনুসৰণ কৰে। পাতবিলাক পত্ৰবৃন্তত বিপৰীতমুখ, দৈৰ্ঘ্য প্ৰায় ৬ ছেণ্টিমিটাৰ আৰু প্ৰস্থ ২ ছেণ্টিমিটাৰ।
এই লতাৰ ফুল গুলপীয়া আৰু ফুলৰ মুখ বেঙুণীয়া। ইয়াৰ দলমণ্ডল বেহি সদৃশ। বেটুপাতৰ দাঁত সূক্ষ্ম, সাধাৰণতে তিনিকোণীয়া। নলীৰ অন্তৰভাগ লোমযুক্ত।
পাদুৰী লতাৰ ফল বৃত্তাকাৰ, ৰঙচুৱা, শোটোৰাপৰা আৰু পাখিযুক্ত।
ব্যৱহাৰ
পাদুৰী লতা পৰম্পৰাগত ঔষধ হিচাপে ব্যৱহাৰ হয়। তদুপৰি ভাৰতৰ উত্তৰ-পূব আৰু পূবৰ ৰাজ্যকেইখনত এই লতা পৰম্পৰাগত খাদ্যতো ব্যৱহাৰ কৰা হয়।
তথ্যউৎস
শ্ৰেণী:গুল্ম শ্ৰেণী:শাক
গুপী গাইন বাঘা বাইন
গুপী গাইন বাঘা বাইন (Goopy Gyne Bagha Byne, অসমীয়া অৰ্থ: গুপী গায়ন বাঘা বায়ন) ১৯৬৯ত মুক্তিপ্ৰাপ্ত সত্যজিত ৰায় পৰিচালিত এখন বঙালী ভাষাৰ ফেণ্টাচী, এডভেঞ্চাৰ, হাস্যৰসাত্মক, শিশু উপযোগী চলচ্চিত্ৰ। উপেন্দ্ৰ ৰায় চৌধুৰীৰ এটা গল্পৰ আধাৰত ছবিখনৰ চিত্ৰনাট্য ৰচনা কৰিছিল সত্যজিত ৰায়ে। তেওঁ ছবিৰ গীত ৰচনাৰ উপৰিও সংগীত পৰিচালনাও কৰিছিল। এইখন গুপী-বাঘা চিৰিজৰ প্ৰথমখন ছবি। এই চিৰিজৰ দ্বিতীয়খন ছবি আছিল- হীৰক ৰাজাৰ দেশে (১৯৮০)। তৃতীয়খন ছবি গুপী বাঘা ফিৰে এলো ১৯৯২ চনত মুক্তি পাইছিল, যিখন ছবিৰ লেখক সত্যজিত ৰায় আছিল যদিও পৰিচালনা কৰিছিল তেওঁৰ পুত্ৰ সন্দীপ ৰায়ে।
১৯১৫ চনত সন্দেশ আলোচনীত প্ৰথমবাৰৰ বাবে ভূমুকি মৰা, সত্যজিত ৰায়ৰ ককাক উপেন্দ্ৰ কিশোৰ ৰায়ে সৃষ্টি কৰা গুপী গাইন আৰু বাঘা বাইন নামৰ দুটা চৰিত্ৰৰ আধাৰত ছবিখন নিৰ্মাণ কৰা হৈছে। ১৯৬১ চনত সন্দেশ আলোচনীয়ে পুনৰ্জীৱন লাভ কৰাৰ পিছত এই কাহিনীৰ আধাৰত এখন চলচ্চিত্ৰ নিৰ্মাণ কৰাৰ ধাৰণাটো তেওঁৰ মনলৈ আহিছিল আৰু আংশিকভাবে হ’লেও পুত্ৰ সন্দীপৰ বাবে বাধ্য হৈয়ে কম ভয়ংকৰ আৰু কম বয়সীয়াসকলৰ উপযোগীকৈ ছবিখন নিৰ্মাণ কৰিছিল।  তেওঁৰ পূৰ্বৰ ছবিবোৰৰ বিপৰীতে এই ছবিখনে শিশুসকলৰ মানসিক খোৰাক যোগাইছিল; লগতে পৰিচালকগৰাকীয়ে গীত আৰু নৃত্যৰে কাহিনীটো আগবঢ়াই লৈ যোৱাৰ সুযোগ গ্ৰহণ কৰিছিল।  ৰায়ে তেওঁৰ প্ৰযোজকক ধনৰ যোগান ধৰিবলৈ সৈমান কৰিব পাৰিছিল, যদিও আৰম্ভণিৰ পৰাই স্পষ্ট হৈ পৰিছিল যে ছবিখনত যথেষ্ট ধন ব্যায় হ’ব।
কাহিনীৰ সাৰাংশ
কাহিনীৰ দুই নায়ক গুপী আৰু বাঘা সংগীতৰ প্ৰতি অনুৰক্ত, অথচ সাংগীতিক প্ৰতিভাহীন। সেইবাবেই গুপীৰ গাঁও আমলকী আৰু বাঘাৰ গাঁও হৰতুকীৰ পৰা তেওঁলোকক খেদি পঠিওৱা হয়। পথত এখন হাবিত তাৰ ভুতৰ ৰজাৰ সৈতে দুয়োৰো সাক্ষাত হয়। ভুতৰ ৰজাই তেওঁলোকক তিনিটা বৰ দিয়ে। প্ৰথম বৰ মতে তেওঁলোকৰ যেতিয়াই ইচ্ছা হয়, মনৰ মতে খাবলৈ পাব। দ্বিতীয় বৰ মতে তেওঁলোকে দুজোৰা জোতা পায় আৰু সেই জোতা পিন্ধি হাততালি দিলেই যিকোনো ঠাইলৈকে যাব পাৰিব। তৃতীয় বৰ মতে তেওঁলোকৰ সাংগিতীক প্ৰতিভাৰ উৎকৰ্ষ হয় আৰু লোকক গান শুনাই অৱস কৰি দিয়াৰ ক্ষমতা লাভ কৰে।
ইয়াৰ পিছত শুণ্ডীৰ ৰাজকন্যা মণিমালাৰ সৈতে গুপীৰ আৰু হাল্লাৰ ৰাজকন্যা মুক্তামালাৰ সৈতে বাঘাৰ বিবাহ সম্পন্ন হয়।
বাহ্যিক সংযোগ
শ্ৰেণী:বঙালী চলচ্চিত্ৰ শ্ৰেণী:শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
ভাৰতী শিৱাজী
ভাৰতী শিৱাজী (Bharati Shivaji) হ'ল মোহিনীঅট্টমৰ ভাৰতীয় শাস্ত্ৰীয় নৃত্যশিল্পী, কৰিঅ'গ্ৰাফাৰ আৰু লেখক। প্ৰদৰ্শন, গৱেষণা আৰু প্ৰচাৰৰ মাধ্যমেৰে কলাৰ ক্ষেত্ৰত আগবঢ়োৱা অৱদানৰ বাবে ভাৰতী শিৱাজীক জনা যায়। তেওঁ 'চেণ্টাৰ ফ'ৰ মোহিনীঅট্টম'ৰ প্ৰতিষ্ঠাপক। এই নৃত্য প্ৰতিষ্ঠানটোৱে মোহিনীঅট্টম নৃত্যৰ প্ৰচাৰ কৰে। শিৱাজী 'আৰ্ট অৱ মোহিনীঅট্টম' আৰু 'মোহিনীঅট্টম' নামৰ দুখন কিতাপৰো সহ-লেখক। তেওঁ সংগীত নাটক একাডেমী বঁটা আৰু সাহিত্য কলা পৰিষদ সন্মান লাভ কৰিছে। শাস্ত্ৰীয় নৃত্যৰ জগতলৈ আগবঢ়োৱা অৱদানৰ বাবে ভাৰত চৰকাৰে তেওঁক ২০০৪ চনত চতুৰ্থ সৰ্বোচ্চ অসামৰিক সম্মান পদ্মশ্ৰী প্ৰদান কৰে।
জীৱনী
তামিলনাডুৰ তঞ্জাৱুৰ জিলাৰ মন্দিৰ চহৰ কুম্ভকোণমত ১৯৪৮ চনত ভাৰতী শিৱাজীৰ জন্ম হয়। তেওঁ ললিতা শাস্ত্ৰীৰ ওচৰত ভাৰতনাট্যমৰ প্ৰাৰম্ভিক শিক্ষা আৰু কেলুচৰণ মহাপাত্ৰৰ অধীনত ওডিছী নৃত্যৰ প্ৰশিক্ষণ লৈছিল। শেষত নামকৰা সমাজ সংস্কাৰক কমলাদেৱী চট্টোপাধ্যায়ৰ পৰামৰ্শ মতে ভাৰতীয়ে কেৰালাৰ পৰম্পৰাগত নৃত্য মোহিনীঅট্টমৰ ওপৰত গৱেষণা কৰে। সংগীত নাটক একাডেমীৰপৰা ফেল'শ্বিপ লাভ কৰাৰ পাছত তেওঁ কেৰালালৈ যায় আৰু কেৰালাৰ মন্দিৰ কলাৰ বিশেষজ্ঞ আৰু সংগীত নাটক একাডেমীৰ ভাইচ চেয়াৰমেন কৱলম নাৰায়ণ পানিকৰৰ অধীনত গৱেষণা কৰে। ভাৰতনাট্যম আৰু ওডিচিৰপৰা ধ্যান আঁতৰাই তেওঁ ৰাধা মাৰাৰ, কলামণ্ডলম সত্যভামা আৰু কলামণ্ডলম কল্যাণীকুত্তি আম্মা ৰ তলত মোহিনীঅট্টম শিকে। কলামণ্ডলম কল্যাণীকুত্তি আম্মা মোহিনীঅট্টমৰ মাতৃ ৰূপে জনবিদিত।
উত্তৰাধিকাৰ
দিল্লীলৈ আহি শিৱাজীয়ে চেণ্টাৰ অৱ মোহিনীঅট্টম প্ৰতিষ্ঠা কৰে। এই প্ৰতিষ্ঠানটো মোহিনীঅট্টমৰ বাবে সমৰ্পিত আৰু এই শৈলী আগবঢ়াই লৈ যাবলৈ বদ্ধপৰিকৰ।
বঁটা আৰু সন্মান
১৯৯৯-২০০০ চনত শিৱাজীয়ে সংগীত নাটক একাডেমী বঁটা লাভ কৰে। চাৰি বছৰৰ পাছত, ২০০৪ চনত ভাৰতৰ গণতন্ত্ৰ দিৱসৰ সন্মানৰ তালিকাত চতুৰ্থ সৰ্ব্বোচ অসামৰিক বঁটা পদ্মশ্ৰী প্ৰদানৰ বাবে ভাৰত চৰকাৰে তেওঁৰ নাম অন্তৰ্ভুক্ত কৰে। তেওঁ 'সাহিত্য কলা পৰিষদ সন্মান', কেৰালাৰ কুনচান নাম্বিয়াৰ স্মাৰক ন্যাসৰ 'লাস্য লক্ষ্মী' উপাধি আৰু চেন্নাইৰ কৃষ্ণ গণ সভাই প্ৰদান কৰা 'নৃত্য চূড়ামণি' অভিধা লাভ কৰে। ২০১৭ চনত কেৰালা চৰকাৰে তেওঁলৈ 'নিশাগন্ধী' পুৰস্কাৰ আগবঢ়ায়।
তথ্য সংগ্ৰহ
শ্ৰেণী:ভাৰতৰ ব্যক্তি শ্ৰেণী:ভাৰতীয় নৃত্যশিল্পী শ্ৰেণী:পদ্মশ্ৰী বঁটা বিজয়ী শ্ৰেণী:সংগীত নাটক একাডেমী বঁটা বিজয়ী
ৰিচাৰ্ড ড'কিনছ্
১৯৭৬ চনত প্ৰকাশিত ছেলফিছ জিন শীৰ্ষক আলোড়নকাৰী গ্ৰন্থখনৰ জৰিয়তে তেওঁ বিশ্বজোৰা পৰিচিতি লাভ কৰে। এইখন কিতাপৰ জৰিয়তেই তেওঁ বিৱৰ্তনবাদৰ জিন-কেন্দ্ৰিক ধাৰণাটোৰ জনপ্ৰিয় কৰিছিল। এইখন কিতাপতে তেওঁ পোনপ্ৰথমবাৰে মীম (meme) পৰিভাষাটোৰ ব্যৱহাৰ কৰিছিল। ১৯৮২ চনত প্ৰকাশিত হোৱা দ্য এক্সটেণ্ডেড ফেনোটাইপ শীৰ্ষক গ্ৰন্থৰ "বিৱৰ্তনীয় জীৱবিজ্ঞান"ত তেওঁ এটা নতুন চিন্তাৰ আমদানি কৰিছিল যে- জীনৰ ফেন'টাইপৰ প্ৰভাৱে কেৱল এটা জীৱিত প্ৰাণীৰ দেহলৈকে সীমিত হৈ নাথাকে, বৰঞ্চ সমগ্ৰ পৰিৱেশটোতেই বিস্তৃতি লাভ কৰে। ২০০৬ চনত তেখেতে "ৰিচাৰ্ড ড'কিনছ্ যুক্তি আৰু বিজ্ঞান সংস্থা" গঢ়ি তোলে।
ড'কিনছ্ এজন স্পষ্টবাদী নাস্তিক। তেওঁ "দ্য গড ডিলুইছন" নামৰ গ্ৰন্থত স্পষ্টতাৰে মত প্ৰকাশ কৰে যে-অতিপ্ৰাকৃতিক কোনো সৃষ্টিকৰ্তাৰেই অস্তিত্ব প্ৰায় শূন্য আৰু ধৰ্মীয় বিশ্বাস মাত্ৰ এক বিভ্ৰান্তিহে। ড'কিনছে্ শৈক্ষিক আৰু লেখক জীৱনত অনেক বঁটা-বাহন লাভ কৰিছে। তেওঁ টেলিভিছন, ৰেডিঅ', ইণ্টাৰনেটৰ বিভিন্ন অনুষ্ঠানত অংশগ্ৰহণ কৰে আৰু নিজৰ গ্ৰন্থসমূহৰ বিষয়ে, নাস্তিকতাবাদৰ বিষয়ে আলোচনা কৰে, লগতে সমাজ-জীৱনৰ এজন বুদ্ধিজীৱী হিচাপে তেওঁৰ চিন্তাসমূহো ব্যক্ত কৰে।
প্ৰাৰম্ভিক জীৱন
ক্লিণ্টন ৰিচাৰ্ড ড'কিনছ্‌ৰ জন্ম হৈছিল নাইৰ'বি, তেতিয়াৰ ব্ৰিটিছ কেনিয়াত; ২৬ মাৰ্চ ১৯৪১ চনত। পাছলৈ ড'কিনছে "ডিড পল"ৰ (Deed Poll) জৰিয়তে নামৰ আগৰপৰা ক্লিণ্টনটো ত্যাগ কৰিলে। তেওঁৰ মাতৃৰ নাম আছিল জিন মেৰি য়াভৱান (১৯১৬–২০১৯) আৰু পিতৃৰ নাম আছিল ক্লিণ্টন জন ড'কিনছ্ (১৯১৫-২০১০)
তেওঁৰ পিতৃ-মাতৃয়ে প্ৰাকৃতিক বিজ্ঞানত বিশ্বাসী আছিল। তেওঁলোকে ড'কিনছ্‌ৰ কিছুমান প্ৰশ্নৰ বিজ্ঞানসন্মত উত্তৰ দিছিল। ড'কিনছে নিজৰ শৈশৱকালছোৱাক "এক সাধাৰণ প্ৰতিপালন" বুলি অভিহিত কৰে। তেওঁ কৈশোৰৰ কিছু সময়লৈকে খ্ৰীষ্টান ধৰ্মত বিশ্বাস কৰিছিল। তাৰপিছত তেখেত মত দাঙি ধৰিলে যে- জীৱন এটাৰ জটিলতাক বুজিবৰ বাবে বিৱৰ্তনবাদৰ তত্ত্বয়েই যথেষ্ট। এইটো চিন্তাধাৰাৰ বশৱৰ্তী হৈয়েই তেওঁ ভগৱানক বিশ্বাস কৰিবলৈ এৰি দিলে।
শিক্ষা
১৯৫৪ চনৰ পৰা ১৯৫৯ চনলৈ ড'কনিছে নৰ্থহেম্পটনশ্বায়াৰত থকা এখন ইংৰাজী পাব্লিক স্কুল, অ'ণ্ডল বিদ্যালয়ত শিক্ষা আৰম্ভ কৰে। অ'ণ্ডলত ড'কিনছে ব্ৰাটাণ্ড ৰাছালৰ মই কিয় খ্ৰীষ্টীয়ান নহয় নামৰ কিতাপখন প্ৰথমবাৰৰ বাবে পঢ়ে। তাৰপিছত অক্সফ'ৰ্ডৰ বালিঅ'ল কলেজত প্ৰাণীবিজ্ঞান অধ্যয়ন কৰে। ১৯৬২ চনত তেওঁ স্নাতক ডিগ্ৰী অৰ্জন কৰে। তাত তেখেতে ন'বেল বঁটা বিজয়ী এথ'ল'জিষ্ট নিকোলাছ টিনবাৰজেনৰ অধীনত পঢ়া-শুনা কৰে। তেওঁ দ্বিতীয় শ্ৰেণীৰ অনাৰ্ছসহ স্নাতক উত্তীৰ্ণ হয়। এগৰাকী গৱেষক ছাত্ৰ হিচাপে তেখেতে টিনবাৰজেনৰ তত্ত্বাৱধানত অধ্যয়ন কৰি থাকে আৰু এইদৰেই ১৯৬৬ চনত স্নাতকোত্তৰ ডিগ্ৰী আৰু ডক্তৰেট ডিগ্ৰী লাভ কৰে। তাৰপিছত তেখেতে আৰু এটা বছৰ গৱেষক ছাত্ৰ হিচাপে নিজৰ কাম কৰি থাকে।
কৰ্মজীৱন
১৯৭০ চনৰ পৰাই তেওঁ অক্সফ'ৰ্ডৰ নিউ কলেজৰ এজন সভ্য হৈ আছে। বৰ্তমান তেওঁ এমিৰেটাৰ অক্সফ'ৰ্ড সভ্য।
ৰিচাৰ্ড ড'কিনছ্ বঁটা
২০০৩ চনৰ পৰা "এথিয়েষ্ট এলায়েন্স ইণ্টাৰনেছ'নেল"-এ (Atheist Alliance International) তেওঁলোকৰ বাৰ্ষিক সন্মিলনীত এজন অসামান্য নাস্তিকক সন্মান জনোৱাৰ উদ্দেশ্যেৰে বঁটা প্ৰদান কৰি আহিছে। তেওঁ এনে এজন ব্যক্তি হ'ব লাগিব যিয়ে বিগত বছৰটোত নাস্তিকতাবাদৰ বিষয়ে সজাগতা আনিবৰ বাবে কিছুমান গুৰুত্বপূৰ্ণ কৰ্ম কৰিছে। তেওঁলোকে আগবঢ়োৱা এই বঁটাটোক "ৰিচাৰ্ড ড'কিনছ্" বঁটা বুলি জনা যায়। এই নামকৰণৰ জৰিয়তে তেওঁলোকে ৰিচাৰ্ড ড'কিনছৰ অৱদান আৰু অৰিহণাক সন্মানপ্ৰদৰ্শন কৰিছে।
বাহ্যিক সংযোগ
শ্ৰেণী:যুক্তৰাজ্যৰ ব্যক্তি শ্ৰেণী:জীৱিত ব্যক্তি শ্ৰেণী:জীৱবিজ্ঞানী শ্ৰেণী:সাহিত্যিক শ্ৰেণী:ৰয়েল ছ'ছাইটিৰ সদস্য
চাইকেল চালনা আৰু নাৰীবাদ
বহুকেইটা ক্ষেত্ৰতে বাইচাইকেলে নাৰীৰ জীৱনধাৰাৰ ওপৰত প্ৰভাৱ বিস্তাৰ কৰিছে৷  ১৮৯০ৰ দশকত আমেৰিকান আৰু ইউৰোপিয়ান সমাজক প্ৰভাৱান্বিত কৰি যোৱা বাইচাইকেলৰ উন্মাদনাৰ সময়তে নাৰীৰ সামাজিক ভূমিকাইও গুৰুত্বপূৰ্ণ প্ৰসংগ হিচাপে ঠাই পাইছে৷ এইখিনি সময়তে এই বাইচাইকেলবোৰে মহিলাক চলন-ফুৰণৰ বাবে যথেষ্ট সুবিধা প্ৰদান কৰিছিল৷ নাৰীবাদী এন্নি লণ্ডনডেৰীয়ে পৃথিৱীৰ-চৌপাশে চাইকেল ভ্ৰমণ কৰা প্ৰথমগৰাকী মহিলা হিচাপে সেইসময়ত নাম আৰ্জিছিল৷   আমেৰিকান চাইকেল কোম্পানীয়ে আগবঢ়োৱা মূল্য আৰু বিভিন্ন পৰিশোধ পৰিকল্পনাৰ বাবে চাইকেলখন বেছিভাগ লোকৰ বাবে সেইসময়ত সুলভ হৈ উঠিছিল। অৱশ্যে, বাইচাইকেলে উচ্চ আৰু মধ্য বিত্তীয় শ্বেতাংগ মহিলাৰ সমাজখনতহে প্ৰভাৱ পেলাইছিল৷ এই পৰিৱৰ্তনৰ ফলস্বৰূপে এই মহিলাসকলে কেৱল পৰিচৰ্যাকাৰী, পত্নী, অথবা ঘৰৰ ভিতৰতে সোমাই থকা মাতৃৰ ব্যক্তিগত ভূমিকাৰ পৰা খন্তেক আঁতৰ হৈ সমাজৰ অন্যান্য কৰ্মত অংশগ্ৰহণ কৰাৰ সুবিধা পাইছিল আৰু এই সামাজিক সংযোগৰ সূত্ৰেই তেওঁলোকক ৰাজহুৱা স্থানতো নতুন ৰূপত দেখা গৈছিল৷
চাইকেল উন্মাদনাৰ আগৰছোৱা
১৮৯০ৰ দশকৰ আগতে, বাইচাইকেলে সাধাৰণতে এবিধ বেলেগধৰণৰ বাহন বুলি গণ্য কৰা হৈছিল আৰু ই জনপ্ৰিয় হৈ উঠা নাছিল৷ ১৮৬০ৰ দশকত আৰু ১৮৮০ৰ দশকৰ মধ্যছোৱাৰ মাজত দৃশ্যমান হোৱা বাইচাইকেলখন আছিল ওখ চকাসম্পন্ন৷ ইয়াক ব্যৱহাৰ কৰা যিমান জটিল, এইখন চলোৱাত নৈপুণ্য অৰ্জন কৰাটোও সিমানেই বিপদজনক৷ সাধাৰণ চাইকেলখন ব্যৱহাৰ কৰিছিল পুৰুষসকলে৷ আনহাতে মহিলাসকলে দুই-আসনযুক্ত, টেণ্ডেম আৰু ত্ৰি-চাইকেল ব্যৱহাৰ কৰিছিল৷১৮৬০ৰ দশকৰ আৰম্ভণিতে সংগযুক্ত চালনা জনপ্ৰিয় হৈ উঠিছিল আৰু পুৰুষ-মহিলাৰ মাজত সমান লোকপ্ৰিয়তা অৰ্জন কৰিছিল৷ এই বাহনবোৰে পুৰুষ আৰু মহিলাৰ মাজত সমন্বিত সামাজিকীকৰণৰ কেতবোৰ নতুন ৰীতিৰ বিকাশ ঘটাবলৈ প্ৰৰোচিত কৰিছিল৷ অৱশ্যে, ১৮৮০ৰ দশকৰ মাজলৈকে, চাইকেলৰ চালনাত মহিলাসকল প্ৰায়েই পুৰুষৰ ওপৰত নিৰ্ভৰশীল হৈ আছিল৷ এই ব্যৱস্থাটোৰ জৰিয়তে প্ৰকাৰান্তৰে পুৰুষেই যে মহিলাসকলক নিৰাপদে ৰাখিব জানে আৰু তেওঁলোকৰ ওপৰত যে এক কতৃত্বশীলতা ন্যস্ত হৈ আছে-তাৰেই এটা বাৰ্তা সমাজলৈ গৈছিল৷ সেয়েহে সংগপূৰ্ণ চালনাই পুৰুষ আৰু মহিলাৰ মাজত সামাজিক ব্যৱধানৰ হ্ৰাস ঘটাই এক বিপ্লৱৰ সূচনা কৰিলেও মহিলাৰ স্থান সেইসময়ত নিম্নয়েই হৈ (নিচাত্মিকাবোধ) আছিল আৰু ইয়াৰ লগে লগে ভবা হৈছিল যে, কেৱল পুৰুষেই বাইচাইকেলখন চলাব পৰাকৈ ক্ষমতাশালী৷
সাজ-সজ্জা
১৮৮৫ আৰু ১৮৯৫ চনৰ ভিতৰৰ উদ্ভাৱক আৰু অভিযন্তাসকলে পূৰ্বৰ নিৰাপদ বাইচাইকেলৰ প্ৰজন্মটোৰ বিকাশ ঘটাবলৈ সক্ষম হৈছিল৷ এইবোৰ বিকাশৰ জৰিয়তে, এক নতুনধৰণৰ সুৰক্ষিত বাইচাইকেল মহিলাৰ বাবে ডিজাইন কৰা হৈছিল, যাৰ জৰিয়তে তেওঁলোকৰ সাজ-সজ্জাই চাইকেল চালনাত অসুবিধা জন্মোৱাৰ শংকা কমি গৈছিল৷ অৱশ্যে, দীঘলীয়া স্কাৰ্টৰ দৰে কেতবোৰ পৰিধানে চাইকেল-চালনাৰ ক্ষেত্ৰত অসুবিধাৰ সৃষ্টি নকৰাকৈ থকা নাছিল৷ সেইবাবে বাইচাইকেল চলাবলৈ সুবিধাজনক হোৱাকৈ কেতবোৰ সাজ-পোছাকো মহিলাৰ বাবে প্ৰস্তুত কৰা হৈছিল৷ তাৰে ভিতৰত বিভক্ত স্কাৰ্ট, চুটি ড্ৰষ্ট্ৰিঙৰ সৈতে স্কাৰ্ট, ব্লুমাৰলৈ পৰিৱৰ্তিত হোৱা স্কাৰ্ট আদি উল্লেখ কৰিব পাৰি৷ এই সকলোবোৰ বাইচাইকেল পৰিধানৰ ভিতৰত, ব্লুমাৰ সাজযোৰ এতিয়াও জনপ্ৰিয়৷ ইয়াত সম্পূৰ্ণ ট্ৰাউজাৰ আছিল, গোৰোহাৰ ওপৰত গোট খাইছিল, ওপৰত দেখনীয়াৰ জেকেটৰ সৈতে কম দৈৰ্ঘ্যৰ স্কাৰ্ট পিন্ধা হৈছিল।
তথ্যসূত্ৰ
শ্ৰেণী:নাৰীবাদ
জৰ্জ এলিয়ট
মেৰী এন ইভান্স (২২ নৱেম্বৰ ১৮১৯ – ২২ ডিচেম্বৰ ১৮৮০; বৈকল্পিকভাৱে মেৰী এনি বা মাৰিয়ান ), যাক তেওঁৰ কলম নাম জৰ্জ ইলিয়ট বুলি জনা যায়, এগৰাকী ইংৰাজ ঔপন্যাসিক, কবি, সাংবাদিক, অনুবাদক আৰু ভিক্ট'ৰিয়ান যুগৰ এগৰাকী আগশাৰীৰ লেখিকা আছিল। তেওঁ সাতখন উপন্যাস লিখিছিল: এডাম বেড (১৮৫৯), দ্য মিল অন দ্য ফ্লছ (১৮৬০), চিলাছ মাৰ্নাৰ (১৮৬১), ৰোমোলা (১৮৬২-৬৩), ফেলিক্স হল্ট, দ্য ৰেডিকেল (১৮৬৬), মিডলমাৰ্চ (১৮৭১-৭২) আৰু ডেনিয়েল ডেৰোণ্ডা (১৮৭৬)। চাৰ্লছ ডিকেঞ্চ আৰু থমাছ হাৰ্ডিৰ দৰে, তেওঁ প্ৰাদেশিক ইংলেণ্ডৰ পৰা আত্মপ্ৰকাশ কৰিছিল আৰু তাতেই তেওঁ বেছিভাগ সাহিত্যকৃতিৰ নিৰ্মাণ সম্পূৰ্ণ কৰে। তেওঁ ইংলেণ্ডৰ প্বাস্তৱবাদ, মানসিক অন্তৰ্দৃষ্টি, স্থানৰ অনুভূতি আৰু গ্ৰাম্য অঞ্চলৰ বিতং চিত্ৰণৰ বাবে জনাজাত।
যদিও তেওঁৰ জীৱনকালত মহিলা লেখকসকলে নিজৰ নামতেই গ্ৰন্থ প্ৰকাশ কৰিছিল, যদিও মহিলাৰ লেখক হোৱাৰ সুবাদতেই অগভীৰ ৰোমাণ্টিক সাহিত্যৰ গণ্ডীত তেওঁ সীমাবদ্ধ হৈ থাকিব বিচৰা নাছিল। তেওঁ অনুবাদক, সম্পাদক আৰু সমালোচক হিচাপে ইতিমধ্যে বিস্তৃত আৰু বহুলভাৱে জনাজাত পৰিচয়ৰ পৰা নিজৰ কল্পকাহিনীৰ পৃথক বিচাৰ হোৱাটো বিচাৰিছিল। ব্যক্তিগত জীৱনক ৰাজহুৱা পৰীক্ষাৰ পৰা ৰক্ষা কৰাৰ আকাংক্ষা আৰু পূৰ্ববিবাহিত জৰ্জ হেনৰী লেৱেছৰ সৈতে নিজৰ সম্পৰ্কৰ বাবে উদ্ভৱ হোৱা বিবাদ এৰাই চলাটো তেওঁৰ ছদ্মনাম ব্যৱহাৰৰ আন এটা কাৰক হ'ব পাৰে।
ইলিয়টে তেওঁৰ সমগ্ৰ কেৰিয়াৰত ৰাজনৈতিকভাৱে চতুৰ কলমেৰে লিখিছিল। এডাম বেডৰ ফ্লছ আৰু চিলাছ মাৰ্নাৰৰ মিললৈকে ইলিয়টে সামাজিক বহিৰ্বৃত্তৰ লোক আৰু সৰু চহৰৰ অত্যাচাৰৰ ঘটনাবোৰ উপস্থাপন কৰিছিল। ফেলিক্স হল্ট, ৰেডিকেল আৰু দ্য লেজেণ্ড অফ জুবাল স্পষ্টভাৱে ৰাজনৈতিক আছিল, আৰু মিডলমাৰ্চ ৰাজনৈতিক সংকটৰ কেন্দ্ৰবিন্দু আছিল, য'ত তেওঁ ১৮৩২ চনৰ সংস্কাৰ বিধেয়কৰ প্ৰাকমুহূৰ্তত ইংলেণ্ডৰ এখন সৰু চহৰৰ কেইবাজনো বাসিন্দাৰ কাহিনী উপস্থাপন কৰে; উপন্যাসখন ইয়াৰ গভীৰ মনস্তাত্ত্বিক অন্তৰ্দৃষ্টি আৰু অত্যাধুনিক চৰিত্ৰৰ প্ৰতিকৃতিৰ বাবে উল্লেখযোগ্য। তেওঁৰ বাস্তৱবাদী দৰ্শনৰ শিপা ১৮৫৬ চনত ৱেষ্টমিনষ্টাৰ ৰিভিউত জন ৰাস্কিনৰ মডাৰ্ণ পেইণ্টাৰছৰ পৰ্যালোচনাত পোৱা যায়।
অনুবাদক হিচাপে কাম কৰি ইলিয়টে জাৰ্মান ধৰ্মীয়, সামাজিক আৰু নৈতিক দৰ্শন যেনে ফ্ৰিডৰিখ ষ্ট্ৰছৰ যীচুৰ জীৱন, ফিউৰবাখৰ খ্ৰীষ্টান ধৰ্মৰ সাৰাংশ আৰু স্পিনোজাৰ নৈতিকতাৰ গ্ৰন্থৰ সন্মুখীন হৈছিল। এই ৰচনাবোৰৰ উপাদানবোৰ তাইৰ কল্পকাহিনীত দেখুওৱা হৈছে, যাৰ বেছিভাগ তেওঁৰ অজ্ঞেয়বাদী মানৱতাবাদৰ অনুভূতিৰে লিখা হৈছে। তেওঁ ফিউৰবাখৰ খ্ৰীষ্টান ধৰ্ম্মৰ বিষয়ে ধাৰণা কৰাৰ বিষয়ে বিশেষভাৱে লক্ষ্য কৰিছিল আৰু কৈছিল যে ঈশ্বৰৰ প্ৰকৃতিৰ বিষয়ে আমাৰ বুজাবুজি অৱশেষত এক ঐশ্বৰিক ব্যক্তিত্বৰ ওপৰত প্ৰক্ষেপিত মানৱতাৰ প্ৰকৃতিত বিচাৰি উলিয়াব লাগিব। এই দৰ্শনৰ এটা উদাহৰণ তেওঁৰ উপন্যাস ৰোমোলাত প্ৰকাশ পাইছিল, য'ত ইলিয়টৰ নায়কে "মানৱতাবাদী বা ধৰ্মনিৰপেক্ষ নৈতিক ভাষাত ধৰ্ম্মীয় ভাষাৰ ব্যাখ্যা কৰিবলৈ আচৰিতভাৱে আধুনিক তৎপৰতা" প্ৰদৰ্শন কৰিছিল।
বাহ্যিক সংযোগ
শ্ৰেণী:যুক্তৰাজ্যৰ ব্যক্তি শ্ৰেণী:মৃত ব্যক্তি
অমীৰ খুচৰো
অমীৰ খুচৰো (Amir Khosrow) হৈছে এগৰাকী সঙ্গীতজ্ঞ আৰু তবলা আৱিষ্কাৰক।
জন্ম আৰু বংশ পৰিচয়
এটা জিলাৰ পাটিয়ালি নামৰ ঠাইত ১২৫৩ খৃষ্টাব্দত এওঁৰ জন্ম হয়। দেউতাকৰ নাম আছিল য়োটা তালৰ মহম্মদ স্বেবউদ্দিন। কথিত আছে এওঁৰ পূৰ্ব্বজ হিন্দু আছিল।
শিক্ষা
বাল্য কালৰ আৰু তৃতীয় পৰাই মেধাবী আছিল আৰু ৰাজ্যাশ্ৰয়তেই এওঁৰ শিক্ষা দিল্লীত হৈছিল।
সৃষ্টিশীলতা
হিন্দুস্তানী পদ্ধতিৰ ছোটা খ্যাল শৈলীৰ আৱিস্কাক। তেওঁ কেইবাটাও ৰাগ যেনে : য়মন, সাজগিৰি, সৰপৰ্দা, জিলফ, শহানা আদিৰো প্ৰণয়ন কৰিছিল। খ্যাল শৈলীৰ অতিৰিক্ত গজল, কাৱালী, চতুৰঙ্গ, ত্ৰিবট তৰাণা আদিৰো তেখেতে নতুন ৰূপ দি সমাজত প্ৰতিষ্ঠিত কৰিলে। পখাৱজক দুই ভাগত বিভক্ত কৰি তেওঁ তবলাৰ আৱিষ্কাৰ কৰিলে। দক্ষিণত প্ৰচলিত 'বীণাৰ চাৰিডাল তাঁৰৰ ঠাইত তিনিডাল তাৰ ৰাখিলে।
বঁটা আৰু সন্মান
খুচৰোক ‘অমীৰ’ৰ উপাধি জালালউদ্দিনেই প্ৰদান কৰিছিল।